qundao/data-zh-poetry huggingface dataset:
聂政
作者：徐钧
朝代：宋
体裁：七言绝句

为母辞金义且仁，却甘为盗忍轻生。若非有姊扬风烈，千古谁知壮士名。
胡广
作者：徐钧
朝代：宋

六朝黄发老三公，固位依违善取容。真是乡原为德贼，如何至德比中庸。
胡广
作者：徐钧
朝代：宋

六朝黄髪老三公，固位依违善取容。
真是乡原为德贼，如何至德比中庸。
臧宫
作者：徐钧
朝代：宋
体裁：七言绝句

电扫风驱寇已平，雄心又向幕南庭。君王自守苞桑戒，不侈边功纪汗青。
苏味道
作者：徐钧
朝代：宋

万事模棱持两端，脂韦自饰巧求全。如何身处周唐际，党武翻成徇一偏。
苏味道
作者：徐钧
朝代：宋

万事模棱持两端，脂韦自饰巧求全。
如何身处周唐际，党武翻成狥一偏。
苏武
作者：徐钧
朝代：宋
体裁：七言绝句

胡沙不隔汉家天，一节坚持十九年。白首微官甘属国，耻随李卫老戎旃。
苏源明
作者：徐钧
朝代：宋

满朝比比拜边尘，伪命难污守节臣。褒赏但令知制诰，如何只待作文人。
苏源明
作者：徐钧
朝代：宋

满朝比比拜边尘，僞命难污守节臣。
褒赏但令知制诰，如何只待作文人。
苏秦
作者：徐钧
朝代：宋
体裁：七言绝句

本图富贵快心期，谩借从亲说便宜。五国攻秦齐不至，客卿正是在齐时。
苏章
作者：徐钧
朝代：宋
体裁：七言绝句

国法已难私故人，一杯缱绻岂真情。不知直正奸贪罪，何必容心强立名。
苏颋
作者：徐钧
朝代：宋
体裁：七言绝句

两相同寅喜协和，此心合处直无阿。广平补衮虽良手，公与弥缝力最多。
范增
作者：徐钧
朝代：宋
体裁：七言绝句

项王暴不减强秦，一语箴规总未闻。白首尚嫌君不忍，料知增更忍于君。
范滂
作者：徐钧
朝代：宋
体裁：七言绝句

慨然揽辔志澄清，一激谁知党祸成。母子可怜终死别，庶几广孝在扬名。
范雎
作者：徐钧
朝代：宋
体裁：七言绝句

绨袍恋恋亦何为，相国难忘箦卷尸。有怨必酬恩必报，凭君说与魏齐知。
茅容
作者：徐钧
朝代：宋
体裁：七言绝句

一鸡供母不供宾，主亦无惭宾不嗔。礼遇何须分厚薄，论交只是贵清真。
荀卿
作者：徐钧
朝代：宋

老废兰陵已可悲，着书强欲晓当时。
一言性恶真成缪，读者何云但小疵。
荀卿
作者：徐钧
朝代：宋

老废兰陵已可悲，著书强欲晓当时。一言性恶真成缪，读者何云但小疵。
荀淑
作者：徐钧
朝代：宋
体裁：七言绝句

家号八龙名父子，学传二李好师生。风标想见当时少，况是闲居绝宦情。
荆轲
作者：徐钧
朝代：宋
体裁：七言绝句

独憾荆卿剑术疏，虎狼到手不能除。何如博浪挥椎者，远击犹能中副车。
萧何
作者：徐钧
朝代：宋

相国人夸佐沛公，收图运饷守关中。
不知用蜀为根本，此是兴王第一功。
萧何
作者：徐钧
朝代：宋

相国人誇佐沛公，收图运饷守关中。不知用蜀为根本，此是兴王第一功。
董仲舒
作者：徐钧
朝代：宋

三策前陈语漫详，外迁一再相骄王。
惟余正谊兼明道，此传流传万古香。
董仲舒
作者：徐钧
朝代：宋

三策前陈语漫详，外迁一再相骄王。惟馀正谊兼明道，此传流传万古香。
董宣
作者：徐钧
朝代：宋

弹击京畿已五期，一廉始叹盖棺时。君王万里犹明见，近有斯人却未知。
董宣
作者：徐钧
朝代：宋

弹击京畿已五期，一廉始嘆盖棺时。
君王万里犹明见，近有斯人却未知。
董祀妻蔡琰
作者：徐钧
朝代：宋
体裁：七言绝句

此生已分老沙尘，谁把黄金赎得身。十八拍笳休愤切，须知薄命是佳人。
蔺相如
作者：徐钧
朝代：宋
体裁：七言绝句

缶击何分秦胜负，璧还不系赵存亡。最怜恃勇偏轻举，直挟君王冒虎狼。
虞世基
作者：徐钧
朝代：宋
体裁：七言绝句

沮人言盗纵君骄，蒙蔽终难止绎骚。到底国亡身亦死，措心何异相秦高。
虞美人
作者：徐钧
朝代：宋
体裁：七言绝句

帐下悲歌势已孤，美人忠愤慨捐躯。山河莫道全归汉，墓草青青尚姓虞。
裴度
作者：徐钧
朝代：宋

功名久震平淮后，机务方闲罢相余。
晚节浮沉非失计，一园花竹午桥居。
裴度
作者：徐钧
朝代：宋

功名久震平淮后，机务方闲罢相馀。晚节浮沉非失计，一园花竹午桥居。
觐后
作者：徐钧
朝代：宋

淫奔何暇择莸熏，牛马相传谶已云。
可怪奸遗牛姓种，也来相继马为君。
觐后
作者：徐钧
朝代：宋

淫奔何暇择莸薰，牛马相传谶已云。可怪奸遗牛姓种，也来相继马为君。
许远
作者：徐钧
朝代：宋
体裁：七言绝句

自度才卑乐尚贤，输忠直欲保城全。如公岂是偷生者，一死何庸较后先。
谢安
作者：徐钧
朝代：宋
体裁：七言绝句

战败苻坚百万兵，晋家宗社赖而存。当时家使玄犹在，国祚桓玄未可吞。
谢安
作者：徐钧
朝代：宋

高卧东山意豁如，端然笑咏只清虚。晋朝负荷伊谁力，堪叹身亡国亦除。
谢惠连
作者：徐钧
朝代：宋
体裁：七言绝句

千里相思一段奇，精交神契及心期。池塘春草天然句，不梦此人无此诗。
谢灵运
作者：徐钧
朝代：宋
体裁：七言绝句

眼空朝市爱山林，放浪登临寄笑吟。毕竟趋荣成异代，耻秦空抱鲁连心。
谢玄晖
作者：徐钧
朝代：宋
体裁：七言绝句

归舟云树句能工，吟到澄江迥不同。非是笔端多变态，如何人道有唐风。
豫让
作者：徐钧
朝代：宋
体裁：七言绝句

君侯待我异中行，宗祀何期遽覆亡。一死谁言无所为，主知深处自难忘。
贺知章
作者：徐钧
朝代：宋

身外生涯总是虚，狂游一梦入清都。有家不住犹为观，底用区区觅鉴湖。
贺知章
作者：徐钧
朝代：宋

身外生涯总是虚，狂游一梦入清都。
有家不住犹为观，底用区区觅鑑湖。
贺若弼
作者：徐钧
朝代：宋
体裁：七言绝句

乃翁永诀语堪悲，果定江南副所期。守口未能终死舌，如何忘却刺锥时。
贾后
作者：徐钧
朝代：宋

弑姑杀子欲何为，伤败彝伦总不知。祸乱晋朝诚在己，灭亡父族咎归谁。
贾后
作者：徐钧
朝代：宋

弒姑杀子欲何为，伤败彜伦总不知。
祸乱晋朝诚在己，灭亡父族咎归谁。
贾岛
作者：徐钧
朝代：宋
体裁：七言绝句

早弃浮屠学缀文，争知命薄第难登。行吟月下敲门句，气味依然不脱僧。
贾復
作者：徐钧
朝代：宋
体裁：七言绝句

骁勇称奇赐左骖，溃围解急敌心寒。卒能剽甲敦儒学，可作寻常武将看。
贾谊
作者：徐钧
朝代：宋

年少毋庸毁洛阳，才高虑远策深长。如何宣室成虚问，才傅长沙又傅梁。
贾谊
作者：徐钧
朝代：宋

年少毋庸毁洛阳，才高虑远策深长。
如何宣室成虚问，纔傅长沙又傅梁。
赵奢
作者：徐钧
朝代：宋
体裁：七言绝句

北山据险最能兵，中外俱闻马服名。满谓将门还出将，不知有子误长平。
赵括
作者：徐钧
朝代：宋
体裁：七言绝句

少年轻锐喜谈兵，父学虽传术未精。一败谁能逃母料，可怜四十万苍生。
赵武灵王
作者：徐钧
朝代：宋
体裁：七言绝句

宗周削弱列侯强，僭拟谁知有陛堂。独有武灵知大节，称君已足不称王。
赵高
作者：徐钧
朝代：宋

阉奴久矣擅秦权，鹿马欺君亦势然。
辄向望夷弒逆，此身不杀是无天。
赵高
作者：徐钧
朝代：宋

阉奴久矣擅秦权，鹿马欺君亦势然。辄向望夷行弑逆，此身不杀是无天。
边韶
作者：徐钧
朝代：宋
体裁：七言绝句

寸晷分阴闲可惜，粪墙朽木责非苛。便便书腹贪眠昼，免得诸生笑诮么。
道武珪
作者：徐钧
朝代：宋
体裁：七言绝句

立储去母岂良规，创业英名顾尔为。事变无穷难预料，身亡又兆国亡基。
邓禹
作者：徐钧
朝代：宋

久从游学识英雄，杖策南来见略同。首建雄谋恢汉业，云台端合议元功。
邓禹
作者：徐钧
朝代：宋

久从游学识英雄，杖策南来见畧同。
首建雄谋恢汉业，云台端合议元功。
邳肜
作者：徐钧
朝代：宋
体裁：七言绝句

兵连二郡可成功，何事思归怯战攻。决策南征河北定，兴邦只在一言中。
郑子真
作者：徐钧
朝代：宋
体裁：七言绝句

栖迟郑国一癯仙，不被人知四十年。谷口躬耕时未久，京师何事忽争传。
郦食其
作者：徐钧
朝代：宋
体裁：七言绝句

掉舌降齐七十城，休因掩袭恨遭烹。淮阴请假终基祸，得似高梁数世荣。
郭伋
作者：徐钧
朝代：宋
体裁：七言绝句

安边治郡蔼仁风，竹马欢呼迎送中。恺悌真为民父母，怀恩何处不儿童。
郭子仪
作者：徐钧
朝代：宋
体裁：七言绝句

身佩安危三十年，谗锋虽中节弥坚。古今多少功名在，谁得如公五福全。
郭璞
作者：徐钧
朝代：宋
体裁：七言绝句

博学多闻世所宗，推占小术验奇功。人生祸福既前定，犹撰青囊启后蒙。
郭隗
作者：徐钧
朝代：宋

国主张罗网异材，一言隗始自为媒。他年能下齐城者，知自千金市骨来。
郭隗
作者：徐钧
朝代：宋

国主张罗网异材，一言隗始自为媒。
他年能齐城者，知自千金市骨来。
鈎弋夫人
作者：徐钧
朝代：宋

名门尧母将传嗣，取鑑吕皇预杀身。
燕翼贻谋宜有道，如何知义不知仁。
钩弋夫人
作者：徐钧
朝代：宋

名门尧母将传嗣，取鉴吕皇预杀身。燕翼贻谋宜有道，如何知义不知仁。
阮咸
作者：徐钧
朝代：宋

矫俗竿悬犊与裈，几非人道谩夸论。
却于奇律通精妙，制作新书今尚存。
阮咸
作者：徐钧
朝代：宋

矫俗竿悬犊与裈，几非人道谩誇论。却于奇律通精妙，制作新书今尚存。
阮籍
作者：徐钧
朝代：宋

身负经纶济世才，时乎多故最堪哀。覃思远害无他计，酣饮端为免祸媒。
阮籍
作者：徐钧
朝代：宋

身负经纶济世才，时多故最堪哀。
覃思远害无他计，酣饮端为免祸谋。
阳城
作者：徐钧
朝代：宋
体裁：七言绝句

裂麻已沮延龄相，抗疏能全陆贽生。为国重轻关一语，谁云七载噤无声。
阴铿
作者：徐钧
朝代：宋
体裁：七言绝句

小人怀惠乃真情，酒炙能令死得生。倘使行觞不知味，向来修怨有羊羹。
陆羽
作者：徐钧
朝代：宋

野客耽茶著作经，一时评品亦良精。谁知茗饮成风后，从此朝廷榷法行。
陆羽
作者：徐钧
朝代：宋

野客躭茶着作经，一时评品亦良精。
谁知茗饮成风后，从此朝廷榷法行。
陆贽
作者：徐钧
朝代：宋

锄奸抗疏反招疑，一斥忠州势亦危。
只集名方无着述，不为良相且良医。
陆贽
作者：徐钧
朝代：宋

锄奸抗疏反招疑，一斥忠州势亦危。只集名方无著述，不为良相且良医。
陆贾
作者：徐钧
朝代：宋
体裁：七言绝句

溺冠骑项不知儒，马上功成习未除。新语见称应有意，当时人未说诗书。
陈俊
作者：徐钧
朝代：宋

拒战交兵勇有余，旁人惊嘆更谁如。
肃清海岱勋名立，不负刘嘉一荐书。
陈俊
作者：徐钧
朝代：宋

拒战交兵勇有馀，旁人惊叹更谁如。肃清海岱勋名立，不负刘嘉一荐书。
陈寔
作者：徐钧
朝代：宋

世多扬激伯夷隘，公独谦虚下惠和。吊死自惭知己少，逃生却喜活人多。
陈寔
作者：徐钧
朝代：宋

世多扬激伯夷隘，公独谦虚下惠和。
弔死自惭知己少，逃生却喜活人多。
陈平
作者：徐钧
朝代：宋
体裁：七言绝句

生平多智足兴刘，奇秘终贻正大羞。若使托孤权独任，未知诛吕若为谋。
陈思王植
作者：徐钧
朝代：宋
体裁：七言绝句

任性何能胜矫情，夺储切勿怨无成。阿丕纵享为君乐，得似文章午载名。
陈蕃
作者：徐钧
朝代：宋
体裁：七言绝句

身居一室尚凝尘，天下如何扫得清。须信修齐可平治，绝怜志大竟无成。
陈頵
作者：徐钧
朝代：宋
体裁：七言绝句

中华倾弊无他故，习尚清谈出望门。奏议救时翻见黜，搜扬隐逸更谁论。
陶侃
作者：徐钧
朝代：宋
体裁：七言绝句

荡除国难功勋盛，王室因之得载安。最是南陵千里外，拾遗屏迹化尤难。
陶弘景
作者：徐钧
朝代：宋
体裁：七言绝句

缚屋倚松志本清，援图成趣若为情。预闻国政无虚日，笑杀山中宰相名。
陶潜
作者：徐钧
朝代：宋
体裁：七言绝句

公田种秫供朋酒，三径黄花手自栽。为米折腰刚不就，翻然解印赋归来。
雷万春
作者：徐钧
朝代：宋
体裁：七言绝句

六矢飞穿诧木人，屹然不动勇无伦。极知力尽城将陷，吾亦忘君有此身。
韦皋
作者：徐钧
朝代：宋
体裁：七言绝句

抚边年久赋徭宽，善政春秋俗自安。蜀道虽危今坦易，登天不比向时难。
韦贤子元成
作者：徐钧
朝代：宋
体裁：七言绝句

遗金何得似传经，爵让难兄风感深。卒使淮阳谋遂寝，潜消一点废储心。
韩休
作者：徐钧
朝代：宋

览鉴形癯恨鲜欢，格非一事古来难。力邀强制何能久，却恐移心向宴安。
韩休
作者：徐钧
朝代：宋

览鑑形癯恨鲜欢，格非一事古来难。
力邀强制何能久，却恐移心向宴安。
韩愈
作者：徐钧
朝代：宋
体裁：七言绝句

排斥异端尊孔孟，推原人性胜荀杨。平生胆气尤奇伟，何止文章日月光。
韩擒虎
作者：徐钧
朝代：宋
体裁：七言绝句

俘主摧都锐莫当，区区破阵却争长。不堪世上无分别，自作阎罗地下王。
韩昭侯
作者：徐钧
朝代：宋

敝袴囊中犹惜予，高门旱后忽兴工。
如何奢俭初终异，一相存亡事不同。
韩昭侯
作者：徐钧
朝代：宋

敝裤囊中犹惜予，高门旱后忽兴工。如何奢俭初终异，一相存亡事不同。
韩非
作者：徐钧
朝代：宋
体裁：七言绝句

见书恨不见斯人，见后翻令自杀身。毕竟立心多惨刻，少恩莫怨虎狼秦。
项伯
作者：徐钧
朝代：宋
体裁：七言绝句

霸上孤军势莫支，鸿门一剑事尤危。射阳不与留侯旧，楚汉兴亡未可知。
项羽
作者：徐钧
朝代：宋
体裁：七言绝句

猴冠不肯王关中，衣锦思归意气雄。一曲虞歌数行泪，悬知无面见江东。
颜杲卿
作者：徐钧
朝代：宋
体裁：七言绝句

一曲霓裳失太平，渔阳鼙鼓暗风尘。君王只识杨丞相，不识平原老守臣。
马成
作者：徐钧
朝代：宋
体裁：七言绝句

保塞平淮亦效勤，当时佐命几元臣。不知谁紊云台次，却作中兴第二人。
马援
作者：徐钧
朝代：宋

还书万里诫诸郎，毁誉翻成悮季良。
说道谨言元不谨，谤招薏苡亦堪伤。
马援
作者：徐钧
朝代：宋

还书万里诫诸郎，毁誉翻成误季良。说道谨言元不谨，谤招薏苡亦堪伤。
马融
作者：徐钧
朝代：宋
体裁：七言绝句

士迫饥寒已变初，权门宁免曳长裾。帐纱所学明何事，却陷忠良草奏书。
高允
作者：徐钧
朝代：宋
体裁：七言绝句

直史称诬是诳君，事同罪异愧全身。谁言矫矫无风节，大胜声嘶股栗人。
高帝
作者：徐钧
朝代：宋

土能生物有深功，金价何如可与同。不是君王无识别，祇缘得土笑谈中。
高帝
作者：徐钧
朝代：宋

土能生物有深功，金价何如可与的。
不是君王无识别，祇缘得土笑谈中。
鬼谷子
作者：徐钧
朝代：宋
体裁：七言绝句

苍颉书成能哭鬼，不知鬼谷事如何。仪秦尚学先生术，料得先生术更多。
魏惠王
作者：徐钧
朝代：宋
体裁：七言绝句

鞅已归秦膑入齐，有才不用孰持危。后来医国非无药，仕义良方惜不施。
魏文侯
作者：徐钧
朝代：宋

闻道西河久服从，陶成国治蔼文风。
政缘余泽沾洙泗，比似群侯故不同。
魏文侯
作者：徐钧
朝代：宋

闻道西河久服从，陶成国治蔼文风。政缘馀泽沾洙泗，比似群侯故不同。
鲁仲连
作者：徐钧
朝代：宋
体裁：七言绝句

布衣不肯帝强秦，天下皆闻高士名。何事劝降轻守节，一书飞矢入聊城。
鲍照
作者：徐钧
朝代：宋
体裁：七言绝句

生际河清献颂文，尤工乐府丽春云。人言才尽何曾尽，深恐名高上忤君。
黄香
作者：徐钧
朝代：宋
体裁：七言绝句

无双天下早驰声，曾被君王说语荣。枕席温凉遗信史，发挥纯孝赖渊明。
齐威王
作者：徐钧
朝代：宋

赏罚严明国富强，独能仗义一朝王。周纲此日微如发，独有人心理未亡。
齐威王
作者：徐钧
朝代：宋

赏罚严明国富强，独能仗义一朝王。
周纲此日微如髪，独有人心理未亡。
齐宣王
作者：徐钧
朝代：宋
体裁：七言绝句

鼓钟苑囿乐如何，货色贪淫勇更多。伐国交邻徒屡问，用贤曾不到邹轲。
龚遂
作者：徐钧
朝代：宋
体裁：七言绝句

带牛佩犊俗难平，喜得公来便息兵。最是有功能不伐，君前犹自逊王生。
朱氏天和堂
作者：徐铎
朝代：宋

先生晦迹谷水东，志趣不与晋贤同。遥听鹤唳笑二陆，巢倾穴碎非为工。浩然养素远声利，脱去羁束离樊笼。醉隐亭中三十载，桃红李白摇春风。感时啸咏聊自适，谁知富贵为穷通。羡君高操超流俗，直疑变姓称朱公。
朱氏天和堂
作者：徐铎
朝代：宋

先生晦迹谷水东，志趣不与晋贤同。
遥听鹤唳笑二陆，巢倾穴碎非为工。
浩然养素远声利，脱去羁束离樊笼。
醉隠亭中三十载，桃红李白摇春风。
感时啸咏聊自适，谁知富贵为穷通。
羡君高操超流俗，直疑变姓称朱公。
汎沅湘窥九疑寄题江华杜□杳重建寒亭
作者：徐铨孙
朝代：宋

山水因人胜，穷搜喜得君。石根瞿令字，亭背次山文。湍激堪临渴，松阴可避曛。相望馀一舍，猛□杖□云。
泛沅湘闚九疑寄题江华杜□杳重建寒亭
作者：徐铨孙
朝代：宋

山水因人胜，穷搜喜得君。
石根瞿令字，亭背次山文。
湍激堪临渴，松阴可避曛。
相望余一舍，猛□杖□云。
妙相寺方丈
作者：徐锐
朝代：宋
体裁：七言律诗

脚力无穷为好山，直须勾引到禅关。柳堤雪后摇金缕，竹径风前弄翠环。宦业始知红叶落，清游终羡白云闲。此来不见文殊面，多谢岩花慰我颜。
喝水岩
作者：徐锡之
朝代：宋
体裁：七言绝句

重峦复岭锁松关，只欠泉声入座间。我若当年侍师侧，不教喝水过他山。
句
作者：徐陟
朝代：宋

君恩山岳重，汝命鸿毛轻。止渴当择水，暂憩须芳阴。
句·其一
作者：徐陟
朝代：宋

君因山岳重，汝命鸿毛轻。
句·其一
作者：徐陟
朝代：宋

君因山嶽重，汝命鴻毛輕。
句·其一
作者：徐陟
朝代：宋

君恩山岳重，汝命鸿毛轻。
句·其二
作者：徐陟
朝代：宋

止渴当择水，暂憩须芳阴。
句·其二
作者：徐陟
朝代：宋

止渴當擇水，暫憩須芳陰。
下竺看猿
作者：徐集孙
朝代：宋

渴泉饮罢过别枝，株守山林得便宜。
伸手攫拏野僧果，贵游玩弄如儿嬉。
膏粱恣欲甚丘壑，苞苴剩把实囊橐。
本然无物抛乞与，纵有腥羶医无药。
劝汝俦侣只依僧，残斋剩核亦洁澄。
切勿自照具人面，便尔忘却当初洞口呼不应。
下竺看猿
作者：徐集孙
朝代：宋

渴泉饮罢过别枝，株守山林得便宜。伸手攫拿野僧果，贵游玩弄如儿嬉。膏粱恣欲甚丘壑，苞苴剩把实囊橐。本然无物抛乞与，纵有腥膻医无药。劝汝俦侣只依僧，残斋剩核亦洁澄。切勿自照具人面，便尔忘却当初洞口呼不应。
中元
作者：徐集孙
朝代：宋
体裁：五言律诗

今朝逢令节，依旧客殊乡。禅衲同分席，清斋若过堂。江茶浮水色，野菜带山香。忽忆三秋菊，谁锄小径荒。
中秋夜雨
作者：徐集孙
朝代：宋
体裁：古风

两年客帝畿，圆月浸秋辉。今夜月圆时，风雨打门归。年年此桂魄，不照今年客。明月应团团，只被浮云隔。
为瘦岩僧题西山爽气
作者：徐集孙
朝代：宋
体裁：七言绝句

背却残阳翠欲流，一窗长占四时秋。逼人风露衣巾脆，拄笏朝来独倚楼。
乍晴
作者：徐集孙
朝代：宋

吟情天远倚阑干，声歇鸣渠雨乍乾。只为湖山居宦舍，却因笋蕨忆家餐。燕窠出子春游懒，灯烬开花夜话残。收拾柳绵囊楮被，麦秋犹有一番寒。
乍晴
作者：徐集孙
朝代：宋

吟情天远倚阑干，声歇鸣渠雨乍干。
只为湖山居宦舍，却因笋蕨忆家餐。
燕窠出子春游懒，灯烬开花夜话残。
收拾柳绵囊楮被，麦秋犹有一番寒。
习懒
作者：徐集孙
朝代：宋
体裁：七言律诗

风撼西窗夕照明，习成懒散澹无营。颇谙读易深知命，却怕吟诗浪得名。款对山僧开月酒，旋蒸湖蟹切秋橙。有来归自江干客，为说钱塘潮信平。
书瘦岩僧诗卷后
作者：徐集孙
朝代：宋
体裁：七言绝句

泛湘游岳惯风寒，怯挂田文半臂衫。吐出烟云冰雪句，山肩莫怪瘦岩岩。
云谷
作者：徐集孙
朝代：宋
体裁：七言绝句

月浸千林万壑秋，听琴惊起鹤回头。孤云带湿藏空谷，不逐人间富贵浮。
休日招李山房杜北山访渭滨秋浦于孤山即席用韵
作者：徐集孙
朝代：宋

凛凛仙风匝葑田，徘徊怀古事茫然。眼空湖海无尘累，身在蓬莱有宿缘。孤策遍寻储鹤地，偏提自汲煮茶泉。诗家眷属通诗谱，不枉微官客日边。
休日招李山房杜北山访渭滨秋浦于孤山即席用韵
作者：徐集孙
朝代：宋

凛凛僊风匝葑田，徘徊怀古事茫然。
眼空湖海无尘累，身在蓬莱有宿缘。
孤策遍寻储鹤地，偏提自汲煮茶泉。
诗家眷属通诗谱，不枉微官客日边。
余种竹方成扁其室曰竹所友人以诗至用其韵
作者：徐集孙
朝代：宋

屋老苔荒席久虚，近分一榻与云俱。梅花未种招蜂怨，竹所虽青欠鹤图。无事看山如对客，有时隐几亦忘吾。过门除却能吟者，不是高僧即老儒。
余种竹方成扁其室曰竹所友人以诗至用其韵
作者：徐集孙
朝代：宋

屋老苔荒席久虚，近分一榻与云俱。
梅花未种招蜂怨，竹所虽青欠鹤图。
无事看山如对客，有时隠几亦忘吾。
过门除却能吟者，不是高僧即老儒。
促刺词
作者：徐集孙
朝代：宋

促刺复促刺，劝织声转剧。小妇跣雨采桑归，大姑煮雪抽丝绎。辛勤欲织禦寒衣，朝暮惟恐不盈尺。织成门外迫催租，不了输租仍卖绤。妇姑对泣儿号寒，更无可补儿衣隙。帛暖本拟代绤寒，卖绤寒来愈无策。促刺兮，促刺兮，劝人织兮织何益。贮之金屋是何人，重重绫锦饰珠璧。
促刺词
作者：徐集孙
朝代：宋

促刺復促刺，劝织声转剧。
小妇跣雨采桑归，大姑煮雪抽丝绎。
辛勤欲织御寒衣，朝暮惟恐不盈尺。
织成门外迫催租，不了输租仍卖绤。
妇姑对泣儿号寒，更无可补儿衣隙。
帛暖本拟代绤寒，卖绤寒来愈无策。
促刺兮，促刺兮，劝人织兮织何益。
贮之金屋是何人，重重绫锦饰珠璧。
借林可山韵饯萝屋僧
作者：徐集孙
朝代：宋
体裁：五言律诗

吟卷多题品，君齐贾岛才。闻风知竹瘦，载雨过湖来。交淡杯中水，儒酸叶底梅。便辞京口去，觅取近诗开。
公无渡河
作者：徐集孙
朝代：宋

公无渡河，公无渡河，公必欲渡意如何。
波涛汹涌何足畏，中原未復一身多。
争知平地有风波，人心之险险于河。
公无渡河·公无渡河
作者：徐集孙
朝代：宋

公无渡河，公无渡河，公必欲渡意如何。波涛汹涌何足畏，中原未复一身多。争知平地有风波，人心之险险于河。
六一泉
作者：徐集孙
朝代：宋

惠勤已蜕老欧仙，物逐人非井便乾。不是坡翁重到此，此泉安得到今寒。
六一泉
作者：徐集孙
朝代：宋

惠勤已蜕老欧仙，物逐人非井便干。
不是坡翁重到此，此泉安得到今寒。
兰
作者：徐集孙
朝代：宋
体裁：诗

淡淡九畹质，雅好住山林。幽香不求知，伯夷叔齐心。世道不复古，纫佩取骚吟。
兰
作者：徐集孙
朝代：宋

淡淡九畹质，雅好住山林。
幽香不求知，伯夷叔齐心。
世道不復古，纫佩取骚吟。
冷泉亭
作者：徐集孙
朝代：宋

山远源深绝市声，许由因此隐方成。一生独喜枕流好，万事何如酌水清。野衲洗心滋味淡，骚人照影利名轻。软红尘里浑如醉，谁识斯泉可濯缨。
冷泉亭
作者：徐集孙
朝代：宋

山远源深绝市声，许由因此隠方成。
一生独喜枕流好，万事何如酌水清。
野衲洗心滋味淡，骚人照影利名轻。
软红尘裏浑如醉，谁识斯泉可濯缨。
北高峰
作者：徐集孙
朝代：宋

閒处春光淡，逢僧共采蒿。
曲盘山磴崄，直上塔峯高。
风露侵衣冷，江湖送眼豪。
近年无隠者，空负数株桃。
午梦
作者：徐集孙
朝代：宋

篇诗才欠急忙偿，似有奚奴督和章。望断晓山云破碎，惊回午梦雨淋浪。春光一半归杨柳，花事三分属海棠。静坐小窗人语寂，閒听梁燕话行藏。
午梦
作者：徐集孙
朝代：宋

篇诗纔欠急忙偿，似有奚奴督和章。
望断晓山云破碎，惊回午梦雨淋浪。
春光一半归杨柳，花事三分属海棠。
静坐小窗人语寂，閒听梁燕话行藏。
即事
作者：徐集孙
朝代：宋

无端梅潦肆鸣渠，官舍萧条似僦居。把酒厌谈天下事，挑灯频读故人书。吏抄诗懒多讹字，僮治餐迟少嫩蔬。浊世炎蒸方郁郁，庭前新草不令除。
即事
作者：徐集孙
朝代：宋

无端梅潦肆鸣渠，官舍萧条似僦居。
把酒厌谈天下事，挑灯频读故人书。
吏抄诗懒多讹字，僮治餐迟少嫩蔬。
浊世炎蒸方鬰鬰，庭前新草不令除。
古乐府
作者：徐集孙
朝代：宋

郎别二十春，未报淮头捷。空房守节心，羞见双胡蝶。滴泪写胭脂，欲寄南雁群。恐荡郎客思，封了却还焚。妾甘奉姑老，妾甘育子稚。它日昼锦归，愿郎无弃置。
古乐府
作者：徐集孙
朝代：宋

郎别二十春，未报淮头捷。
空房守节心，羞见双胡蝶。
滴泪写臙脂，欲寄南雁羣。
恐荡郎客思，封了却还焚。
妾甘奉姑老，妾甘育子穉。
它日昼锦归，愿郎无弃置。
古意
作者：徐集孙
朝代：宋

彼美山中桐，千古生清风。斲削罗徽弦，不费胶漆工。伊石台有梅，月冷云空濛。一弹弹春江，迟日春融融。再弹弹招隐，霜木吟樵枫。三弹弹离骚，感慨古道隆。大羹玄酒味，旨趣回颛蒙。世无子期耳，知音未易逢。袖手长太息，所听何不同。所听非不同，举世郑卫聋。
古意
作者：徐集孙
朝代：宋

彼美山中桐，千古生清风。
斲削罗徽弦，不费胶漆工。
伊石台有梅，月冷云空蒙。
一弹弹春江，迟日春融融。
再弹弹招隠，霜木吟樵枫。
三弹弹离骚，感慨古道隆。
大羹玄酒味，旨趣回颛蒙。
世无子期耳，知音未易逢。
袖手长太息，所听何不同。
所听非不同，举世郑卫聋。
句
作者：徐集孙
朝代：宋

莫言满眼无知己，耐久黄花是故人。
可赋轩避暑
作者：徐集孙
朝代：宋

万个琅玕爽气浮，何妨暂借著诗流。世人奔竞长为暑，心地清凉即是秋。普供茶瓜醒眊氉，自携枕簟足夷犹。从今只有山林好，浮世炎炎卒未休。
可赋轩避暑
作者：徐集孙
朝代：宋

万箇琅玕爽气浮，何妨暂借着诗流。
世人奔竞长为暑，心地清凉即是秋。
普供茶瓜醒眊矂，自携枕簟足夷犹。
从今只有山林好，浮世炎炎卒未休。
同杜北山郑渭滨湖边小憩
作者：徐集孙
朝代：宋
体裁：五言律诗

与朋看落叶，舍棹踏湖西。野店传杯酌，残阳索品题。云随波影动，山被柳阴迷。一点寒鸦过，知他何处栖。
听雪窗
作者：徐集孙
朝代：宋
体裁：七言绝句

静拥寒炉逼砚冰，冻蝇怪有扑窗声。抛松撒竹清眠思，吹灭吟灯坐到明。
和赵冰岩借宿僧房韵
作者：徐集孙
朝代：宋
体裁：五言律诗

鸥盟乡国外，簪盍把题分。旅舍嫌红日，僧房卧白云。茶新翻雪乳，砚古带潮纹。黜陟人间事，栖心耳不闻。
喜鹊寺
作者：徐集孙
朝代：宋
体裁：七言绝句

鹊巢不见委空枝，透彻机关在险时。自后非无禅可问，多因险处怕人窥。
坚冰
作者：徐集孙
朝代：宋

滕六巧呈瑞，平白一尺高。
霜风凛烈生，挟夜声如号。
冰澌条玉筯，瓦缝镜银膏。
茆檐顿暴富，掩映何奢豪。
晶光动闾里，健羡等儿曹。
此时轻脆资，坚谓千载牢。
一旦阳明升，消泮蔑纤毫。
奚独此为然，世事亦滔滔。
坚冰
作者：徐集孙
朝代：宋

滕六巧呈瑞，平白一尺高。霜风凛烈生，挟夜声如号。冰澌条玉箸，瓦缝镜银膏。茆檐顿暴富，掩映何奢豪。晶光动闾里，健羡等儿曹。此时轻脆资，坚谓千载牢。一旦阳明升，消泮蔑纤毫。奚独此为然，世事亦滔滔。
夜过富春
作者：徐集孙
朝代：宋

夜船摇兀当乘槎，得与僧俱似出家。
数幅征帆抛草渡，一团幽梦绕梅花。
风传山县残更漏，潮练霜江淡月华。
所恨钓台眠裏过，矶边不及理渔车。
夜过富春
作者：徐集孙
朝代：宋

夜船摇兀当乘槎，得与僧俱似出家。数幅征帆抛草渡，一团幽梦绕梅花。风传山县残更漏，潮练霜江淡月华。所恨钓台眠里过，矶边不及理渔车。
夜雨
作者：徐集孙
朝代：宋
体裁：古风

夜半倏惊觉，狂风搅秋鸣。掣电起迅雷，骤雨翻盆倾。逆知造物意，揫敛万宝成。天威不竟夕，须臾山月明。
孤山访郑渭滨不值
作者：徐集孙
朝代：宋
体裁：五言律诗

寂寞石琴台，香云拨不开。多知骑鹤出，自欲买舟来。葑岸春回草，山亭雨谢梅。怀人成怅惘，日暮惜空回。
官舍双桂
作者：徐集孙
朝代：宋
体裁：七言律诗

翠玉黄金剪缀成，幽香不断袭人清。独披月色连宵看，更结秋风来岁盟。好梦偏为蛩叫破，吟身那似蝶飞轻。纷纷凡卉谁堪眼，说与寒梅蚤合并。
官舍庭前古梅寻常开拶岁暮余整归装而乃蚤花不容自默
作者：徐集孙
朝代：宋

狰狞古怪虬龙枝，着花传舍宾岁晚。
往往来来几番人，老大相期疑未谖。
顾我冷眼惯相看，嗅花嚼蕊当餐饭。
横斜峭拔耐雪霜，肯媚阳和齐婉娩。
把酒邀月共说诗，疎影上衣成缱绻。
朔风吹梦入家山，鼓舞倦矣客兮返。
谁谓花先常岁期，澈夜万葩玉一本。
花应有心饯我行，吐芳非为冬日暖。
我亦逆知此花意，孤洁难与俗人混。
似嫌托根富贵场，不若栖身山林稳。
惜乎花只不能言，一花一心诚恳恳。
任它世间竞酣桃李春，花独与我结交岁寒远。
官舍庭前古梅寻常开拶岁暮余整归装而乃蚤花不容自默
作者：徐集孙
朝代：宋

狰狞古怪虬龙枝，著花传舍宾岁晚。往往来来几番人，老大相期疑未谖。顾我冷眼惯相看，嗅花嚼蕊当餐饭。横斜峭拔耐雪霜，肯媚阳和齐婉娩。把酒邀月共说诗，疏影上衣成缱绻。朔风吹梦入家山，鼓舞倦矣客兮返。谁谓花先常岁期，澈夜万葩玉一本。花应有心饯我行，吐芳非为冬日煖。我亦逆知此花意，孤洁难与俗人混。似嫌托根富贵场，不若栖身山林稳。惜乎花只不能言，一花一心诚恳恳。任它世间竞酣桃李春，花独与我结交岁寒远。
客怀
作者：徐集孙
朝代：宋

衣袂半埃尘，堪嗟白发新。古今同逆旅，湖海未归人。雨霁船争渡，花飞鸟怨春。片云千里迥，日日谩烹鳞。
客怀
作者：徐集孙
朝代：宋

衣袂半埃尘，堪嗟白髮新。
古今同逆旅，湖海未归人。
雨霁船争渡，花飞鸟怨春。
片云千里迥，日日谩烹鳞。
客梦
作者：徐集孙
朝代：宋

人生总总汩浮荣，勘破令人厌宦情。竹屋无时劳结梦，秫田何日遂归耕。雨侵药灶莓苔长，秋透书台笔砚清。渐老鬓毛犹未雪，此身犹及见升平。
客梦
作者：徐集孙
朝代：宋

人生总总汩浮荣，勘破令人厌宦情。
竹屋无时劳结梦，秫田何日遂归耕。
雨侵药竈莓苔长，秋透书台笔砚清。
渐老鬓毛犹未雪，此身犹及见升平。
寄怀里中诸社友
作者：徐集孙
朝代：宋

自笑初无作吏能，却因作吏远诗朋。与君交讯欠逢雁，知我怀人独是僧。客枕梦残听夜雨，乡心愁绝对秋灯。何时岁老梅花下，石鼎分茶共煮冰。
寄怀里中诸社友
作者：徐集孙
朝代：宋

自笑初无作吏能，却因作吏远诗朋。
与君交讯欠逢鴈，知我怀人独是僧。
客枕梦残听夜雨，乡心愁绝对秋灯。
何时岁老梅花下，石鼎分茶共煮冰。
寄诗僧
作者：徐集孙
朝代：宋
体裁：七言绝句

昔日剡溪曾载雪，君今访我以晴期。一庭梅雨何时竟，吟得诗来举似谁。
寄里中社友
作者：徐集孙
朝代：宋

欠作故人书，侵寻半载余。
穷吟虽各自，入梦不相疎。
梅蕊通春信，霜风促岁除。
待余归故里，鸥约復如初。
寄里中社友
作者：徐集孙
朝代：宋

欠作故人书，侵寻半载馀。穷吟虽各自，入梦不相疏。梅蕊通春信，霜风促岁除。待余归故里，鸥约复如初。
寄题漱玉
作者：徐集孙
朝代：宋
体裁：七言律诗

一派潺湲迸石溪，直疑寒碧练玻璃。百川流去须归海，万籁喧来有定时。桥接丹山横夜月，柳笼碧草拂晴曦。吟庐此去虽相近，争似閒鸥立渺瀰。
对菊
作者：徐集孙
朝代：宋

未能篱下学悠然，惭为微官系日边。造物似怜清俸少，菊花随地铸金钱。
对菊
作者：徐集孙
朝代：宋

未能篱下学悠然，惭为微官繫日边。
造物似怜清俸少，菊花随地铸金钱。
岁律
作者：徐集孙
朝代：宋

岁律又侵寻，桃符句索吟。
经年为客梦，每日在家心。
眼老看山惯，愁多怯酒深。
公余惟读易，世事任浮沉。
岁律
作者：徐集孙
朝代：宋

岁律又侵寻，桃符句索吟。经年为客梦，每日在家心。眼老看山惯，愁多怯酒深。公馀惟读易，世事任浮沉。
岳鄂王墓
作者：徐集孙
朝代：宋
体裁：七言绝句

古木号风抱不平，百年忠义日争明。坟前人马空存石，何似当时听用兵。
惜春
作者：徐集孙
朝代：宋
体裁：七言绝句

轻寒测测雨丝丝，独坐吟床日较迟。方此惜春容易老，晚风吹落野棠梨。
挽北涧
作者：徐集孙
朝代：宋

本分参禅学，吟中透一关。清名传北涧，遗像在南山。石塔人千古，烟梯屋数间。诗魂何处觅，应伴白云閒。
挽北磵
作者：徐集孙
朝代：宋

本分参禅学，吟中透一关。
清名传北磵，遗像在南山。
石塔人千古，烟梯屋数间。
诗魂何处觅，应伴白云閒。
挽孙花翁
作者：徐集孙
朝代：宋

清气散乾坤，人亡名尚存。玉寒埋葛岭，墨淡惨秦村。井菊风号冢，山花月返魂。子孙无处觅，吟客酹芳尊。
挽孙花翁
作者：徐集孙
朝代：宋

清气散干坤，人亡名尚存。
玉寒埋葛岭，墨淡惨秦村。
井菊风号冢，山花月返魂。
子孙无处觅，吟客酹芳尊。
挽李山房
作者：徐集孙
朝代：宋
体裁：五言律诗

吟誉先君者，多埋葛岭傍。几年千里客，一夕九原伤。琴砚遗儿远，棺衾得友偿。玉楼天上事，应有旧山房。
挽灵隠僧珏月窗
作者：徐集孙
朝代：宋
体裁：五言律诗

秋月只清辉，窗明人不归。呕心成宿病，蜕骨悟前非。书偈辞禅院，缄衾寄母闱。猿啼泉石冷，客泪为君挥。
旧圆觉
作者：徐集孙
朝代：宋
体裁：五言律诗

云气湿香埃，门蹊印碧苔。金奎今日赐，翠辇昔时来。禅定琴台废，诗寒石刻嵬。万斯年胜地，不敢肆徘徊。
春日访四圣郑渭滨
作者：徐集孙
朝代：宋

访旧孤山去，桃花观裏春。
迎香开道室，借酒酌吟人。
琴操音还古，蔬盘味却真。
斜阳各分散，一水隔红尘。
春日访四圣郑渭滨
作者：徐集孙
朝代：宋

访旧孤山去，桃花观里春。迎香开道室，借酒酌吟人。琴操音还古，蔬盘味却真。斜阳各分散，一水隔红尘。
智果寺观东坡墨蹟参寥泉
作者：徐集孙
朝代：宋

煮茗评诗岁月深，堂堂遗像篆烟沉。
数间老屋关兴废，一段清名无古今。
碑断乱云封字脚，井昏落叶覆泉心。
斜阳影裏夷犹处，仰止高风不敢吟。
智果寺观东坡墨迹参寥泉
作者：徐集孙
朝代：宋

煮茗评诗岁月深，堂堂遗像篆烟沉。数间老屋关兴废，一段清名无古今。碑断乱云封字脚，井昏落叶覆泉心。斜阳影里夷犹处，仰止高风不敢吟。
暇日言事二首
作者：徐集孙
朝代：宋

雨苔侵径客来稀，官事才閒便掩扉。攲枕忽生乡国念，梦中喜得一番归。西风落叶满庭除，隐几清吟独撚须。官地莫将私地比，菊苗也种两三株。
暇日言事二首·其一
作者：徐集孙
朝代：宋

雨苔侵径客来稀，官事才閒便掩扉。攲枕忽生乡国念，梦中喜得一番归。
暇日言事二首·其一
作者：徐集孙
朝代：宋

雨苔侵径客来稀，官事纔閒便掩扉。
欹枕忽生乡国念，梦中喜得一番归。
暇日言事二首·其二
作者：徐集孙
朝代：宋

西风落叶满庭除，隐几清吟独撚须。官地莫将私地比，菊苗也种两三株。
暇日言事二首·其二
作者：徐集孙
朝代：宋

西风落叶满庭除，隠几清吟独捻鬚。
官地莫将私地比，菊苗也种两三株。
月夜泛湖
作者：徐集孙
朝代：宋

买得扁舟载月明，喜它箫鼓巳归城。
一襟风露清吟骨，四望湖山见道情。
花港采菱供果饤，苹洲撷荇荐杯行。
此欢不许人多得，破晓西村鸡犬鸣。
月夜泛湖
作者：徐集孙
朝代：宋

买得扁舟载月明，喜它箫鼓巳归城。一襟风露清吟骨，四望湖山见道情。花港采菱供果饤，蘋洲撷荇荐杯行。此欢不许人多得，破晓西村鸡犬鸣。
有感
作者：徐集孙
朝代：宋

华阳暂脱戴朝簪，悔被浮云惹动心。
世事可惊如雨骤，客怀无限併秋深。
能归不似天边燕，怯冷愁闻月下碪。
几许清高堪自慰，官居頼有竹萧森。
有感
作者：徐集孙
朝代：宋

华阳暂脱戴朝簪，悔被浮云惹动心。世事可惊如雨骤，客怀无限并秋深。能归不似天边燕，怯冷愁闻月下砧。几许清高堪自慰，官居赖有竹萧森。
末利菊
作者：徐集孙
朝代：宋
体裁：七言绝句

瑶华细簇翠廉纤，耐得篱边晓露淹。晚节清香犹更好，虽名末利不趋炎。
本心参政约游西山分韵得顶字
作者：徐集孙
朝代：宋

仆仆事行役，度尽千峯顶。
恣览亦云倦，困卧殊未醒。
西爽俄见要，前约欲重订。
结习若犹在，宁復计两胫。
天际豁轻阴，溪头横短艇。
摇手谢篮舆，信步蹋荒径。
适意自忘远，迷途谁为诇。
此翁平生意，故自畧畦町。
何妨一笑回，呼童催煮茗。
两年已三至，我如饫五鼎。
无乃大属厌，徒欲逃酩酊。
老笔忽先倡，高标谁与并。
尚记去载游，金碧光炯炯。
何处非吾乡，一气相溟涬。
本心参政约游西山分韵得顶字
作者：徐集孙
朝代：宋

仆仆事行役，度尽千峰顶。恣览亦云倦，困卧殊未醒。西爽俄见要，前约欲重订。结习若犹在，宁复计两胫。天际豁轻阴，溪头横短艇。摇手谢篮舆，信步蹋荒径。适意自忘远，迷途谁为诇。此翁平生意，故自略畦町。何妨一笑回，呼童催煮茗。两年已三至，我如饫五鼎。无乃太属厌，徒欲逃酩酊。老笔忽先倡，高标谁与并。尚记去载游，金碧光炯炯。何处非吾乡，一气相涬溟。
杜北山同石峰僧来访
作者：徐集孙
朝代：宋
体裁：五言律诗

梅花同伴瘦，一瘦有谁过。岁事那堪晚，心期未易多。杯深和月吸，砚冷带冰磨。山暝归鸦急，相分独奈何。
杪岁
作者：徐集孙
朝代：宋
体裁：七言律诗

几多风月费招邀，传舍侵寻一载侨。客久梦魂安澹泊，岁残老态厌喧嚣。晴空雪片飘梅瓣，冷地春光上柳条。世事每从儿戏过，门前歌舞又元霄。
杯泉
作者：徐集孙
朝代：宋
体裁：七言绝句

一方石甃溜涓涓，扁以杯称万古传。名利醉人醲似酒，谁甘恬澹酌清泉。
檐上木香
作者：徐集孙
朝代：宋
体裁：七言绝句

无奈声声杜宇频，木香犹有一分春。檐头分得清香到，却谢寻常过路人。
此君轩
作者：徐集孙
朝代：宋

此君潇洒翠团栾，轩扁佳名墨已乾。欲识清风千古在，试将石刻句吟看。
此君轩
作者：徐集孙
朝代：宋

此君潇洒翠团栾，轩扁佳名墨已干。
欲识清风千古在，试将石刻句吟看。
水乐洞
作者：徐集孙
朝代：宋

路穿岩窦折羊肠，处处亭台御墨香。
流水不随人事去，尚余丝竹旧宫商。
水乐洞
作者：徐集孙
朝代：宋

路穿岩窦折羊肠，处处亭台御墨香。流水不随人事去，尚馀丝竹旧宫商。
江湖伟观
作者：徐集孙
朝代：宋

昔日山中一小亭，重新轮奂转峥嵘。
着身梯磴千层上，到眼江湖两派明。
鼎药丹成仙已去，杯泉墨冷水犹清。
寿星炯炯无今古，长照东南王气生。
江湖伟观
作者：徐集孙
朝代：宋

昔日山中一小亭，重新轮奂转峥嵘。著身梯磴千层上，到眼江湖两派明。鼎药丹成仙已去，杯泉墨冷水犹清。寿星炯炯无今古，长照东南王气生。
清明
作者：徐集孙
朝代：宋

春风客裏动经年，寂寞松楸入梦边。
斗酒谁为寒食奠，懒将杨柳插门前。
清明
作者：徐集孙
朝代：宋

春风客里动经年，寂寞松楸入梦边。斗酒谁为寒食奠，懒将杨柳插门前。
清溪
作者：徐集孙
朝代：宋
体裁：七言绝句

不比江湖汗漫流，山林冷澹气涵秋。泠泠一派源头水，岸影中间见白鸥。
渡湖
作者：徐集孙
朝代：宋
体裁：七言绝句

漠漠西湖匝野烟，夕阳柳下买归船。关心一纸平安报，雁字纵横写碧天。
湖上
作者：徐集孙
朝代：宋
体裁：七言绝句

不分雨色共晴光，每搅吟魂梦草塘。数日不来湖上看，西风次第水苍茫。
湖亭夜坐
作者：徐集孙
朝代：宋
体裁：七言律诗

片叶秋风数日程，争如天籁未秋声。厌居尘境炎威炽，来纳虚亭夜气清。万点萤光移醉眼，一湖蟾影荡吟情。笙歌寂寂重关掩，独许高僧并臂行。
湖西纳凉
作者：徐集孙
朝代：宋
体裁：七言律诗

小艇撑过第一桥，酌泉桥下掷诗瓢。来游道院分荷供，拟拉吟僧遣鹤招。暮霭直从渔笛起，月华高过塔灯遥。且于静处偷清福，人海惊人涌似潮。
灵芝寺
作者：徐集孙
朝代：宋
体裁：五言律诗

梵宇背湖光，朱桥度绿杨。折藤维小艇，拂石坐幽房。斋版惊閒鹭，苔碑卧夕阳。都人喧鼓吹，未识此徜徉。
燕子
作者：徐集孙
朝代：宋

呢喃不听一年余，又见双飞向竹庐。
翻笑人间湖海客，重来仍占故巢居。
燕子
作者：徐集孙
朝代：宋

呢喃不听一年馀，又见双飞向竹庐。翻笑人间湖海客，重来仍占故巢居。
牧溪上人为作戏墨因赋二首 其二 猿
作者：徐集孙
朝代：宋

峭壁悬崖隐趣深，每来洞口费呼寻。啼云啸月声难写，只写山林一片心。
牧溪上人为作戏墨因赋二首·猿
作者：徐集孙
朝代：宋

峭壁悬崖隠趣深，每来洞口费呼寻。
啼云啸月声难写，只写山林一片心。
牧溪上人为作戏墨因赋二首·鹭
作者：徐集孙
朝代：宋
体裁：七言绝句

宿苇临流去就轻，生平惯与尔同盟。相从奚假归图画，特画江湖一段清。
牧溪上人为作戏墨因赋二首·鹭
作者：徐集孙
朝代：宋

宿苇临流去就轻，生平惯与尔同盟。相从奚假归图画，特画江湖一段清。峭壁悬崖隐趣深，每来洞口费呼寻。啼云啸月声难写，只写山林一片心。
独坐
作者：徐集孙
朝代：宋
体裁：七言律诗

老屋萧条半欲斜，绳床独坐看蜂衙。经年官况浑如客，计日安书已到家。策策冷风删树叶，丝丝暮雨织檐花。梦魂不那归心切，小圃堪锄自种瓜。
玉岑
作者：徐集孙
朝代：宋
体裁：七言绝句

一抹斜阳挂浅林，细听山鸟说春心。千年古寺多奇迹，读了丰碑看玉岑。
玉泉看金鱼
作者：徐集孙
朝代：宋
体裁：五言律诗

石沼凿琼瑶，金鳞数百条。年深须变化，泉洁自逍遥。网罟难垂手，公卿拟上腰。龙宫依梵法，翻水雨青霄。
玉清宫初阳台
作者：徐集孙
朝代：宋
体裁：七言绝句

守药胎仙去不来，空留山顶炼丹台。明眸炯炯初阳在，知隔人间几劫灰。
看梅
作者：徐集孙
朝代：宋
体裁：七言律诗

岁寒气味少人知，一度相逢一度奇。不受阳和私点化，惯经风雪冷禁持。影横坡老数枝画，香沁逋仙两句诗。相对依依吟未得，斜阳归路不妨迟。
石屋
作者：徐集孙
朝代：宋

路僻鸟关关，行吟逐字删。偶来游石屋，却喜见香山。阁峭寒云护，岩深野水閒。坡仙留墨在，姓字有无间。
石屋
作者：徐集孙
朝代：宋

路僻鸟关关，行吟逐字删。
偶来游石屋，却喜见香山。
阁峭寒云护，岩深野水閒。
坡僊留墨在，姓字有无间。
秋胡行
作者：徐集孙
朝代：宋
体裁：乐府曲辞

五年行迈兮归迟迟，采桑山阴兮奉亲慈。冰霜自洁兮清节持，有客遗金兮志不移。橐有金兮盍专为母驰，心悦桑女下车兮人可知。庭中见妾兮徒忸怩，载思往事兮妾心孔悲。君不如妾之有节兮言姑已而，君不知孝兮世道衰，妾不死兮欲何为。
秋风悲
作者：徐集孙
朝代：宋

秋风悲，秋风悲，秋风悲兮落叶飞。
豪家不识秋风悲，杯酒暖热儿女嬉。
秋风悲，秋风悲，秋风悲兮陇穗萎。
田舍不识秋风悲，腰鎌收刈鸡豚肥。
秋风悲，秋风悲，秋风悲兮塞角吹。
戍人不识秋风悲，只愿封侯不顾死，枣红十载忘归期。
秋风悲，秋风悲，秋风最可悲兮。
江流滔滔，禾黍离离，为此悲者其知谁。
秋风悲
作者：徐集孙
朝代：宋

秋风悲，秋风悲，秋风悲兮落叶飞。豪家不识秋风悲，杯酒暖热儿女嬉。秋风悲，秋风悲，秋风悲兮陇穗萎。田舍不识秋风悲，腰镰收刈鸡豚肥。秋风悲，秋风悲，秋风悲兮塞角吹。戍人不识秋风悲，只愿封侯不顾死，枣红十载忘归期。秋风悲，秋风悲，秋风最可悲兮。江流滔滔，禾黍离离，为此悲者其知谁。
竹阁
作者：徐集孙
朝代：宋
体裁：五言律诗

昔日孤山像，重移阁几春。骚名垂句法，遗爱稔邦民。雨剥一碑古，风摇万竹新。来游兴感慨，谁继若而人。
紫笑
作者：徐集孙
朝代：宋

雨湿晴烘乃破悭，时闻旖旎度檐间。
不知失笑缘何事，每对熏风自赭颜。
紫笑
作者：徐集孙
朝代：宋

雨湿晴烘乃破悭，时闻旖旎度檐间。不知失笑缘何事，每对薰风自赭颜。
自君之出矣
作者：徐集孙
朝代：宋

自君之出矣，蛾眉不复扫。宝鉴委埃尘，玉容为谁好。
自君之出矣
作者：徐集孙
朝代：宋

自君之出矣，蛾眉不復扫。
宝鑑委埃尘，玉容为谁好。
舟中
作者：徐集孙
朝代：宋
体裁：七言律诗

厌杀人间名利忙，我忘名利只诗狂。雅陪云衲三生话，分得渔舟半日凉。傍水细看鸥鹭浴，隔芦吹过芰荷香。从容饱遂清游胜，那似家居卧竹房。
菊
作者：徐集孙
朝代：宋
体裁：古风

寂寂东篱姿，凄彼霜露湿。不肯出春风，俗眼岂相入。世无陶靖节，此趣谁收拾。
落梅
作者：徐集孙
朝代：宋
体裁：七言律诗

春雨敲花逐水流，游蜂催课未知休。生来独冷嫌无雪，别去相逢又隔秋。紫蒂窠窠凝酒恨，苍苔点点落诗愁。黄昏未觉师雄梦，塞管一声何处楼。
蜗牛
作者：徐集孙
朝代：宋
体裁：七言绝句

分岐头角出于天，盘泊委蛇巧并缘。到了升高翻坠失，徒然阴地肆垂涎。
蝉
作者：徐集孙
朝代：宋
体裁：七言律诗

高蹈槐梢与柳阴，争鸣直到日西沉。初无识见偏容喙，不读诗书却好吟。风露细餐虽足饱，山林为计更宜深。所谈幸尔非人事，逆耳从来欠赏音。
观秋潮
作者：徐集孙
朝代：宋

八月西风嘘沆瀣，长江协候肆澎湃。
钱塘王气天所钟，非为子胥逞灵怪。
海门三山缥缈青，双练夹岸奔雷霆。
蛟龙鼋鼍匿形影，银涛雪浪翻沧溟。
踏浪羣儿惯行险，出没波心旗闪闪。
须臾潋滟潮信平，荡漾渔舟千万点。
天低暮霭袭人衣，游子兴尽各云归。
独有骚翁看不足，吟到夜月扬清辉。
观秋潮
作者：徐集孙
朝代：宋

八月西风嘘沆瀣，长江协候肆澎湃。钱塘王气天所钟，非为子胥逞灵怪。海门三山缥缈青，双练夹岸奔雷霆。蛟龙鼋鼍匿形影，银涛雪浪翻沧溟。踏浪群儿惯行险，出没波心旗闪闪。须臾潋滟潮信平，荡漾渔舟千万点。天低暮霭袭人衣，游子兴尽各云归。独有骚翁看不足，吟到夜月扬清辉。
观音泉
作者：徐集孙
朝代：宋

岩石留云裛翠烟，古松知历几千年。净瓶一滴杨枝水，涌作岩前大士泉。
观音泉
作者：徐集孙
朝代：宋

岩石留云裛翠烟，古松知历几千年。
凈瓶一滴杨枝水，涌作岩前大士泉。
言事
作者：徐集孙
朝代：宋
体裁：七言律诗

读了南华枕曲肱，无端客梦冷偏增。官将满去多逃吏，诗不吟来少寄僧。乱叶打窗猫上案，斜阳过屋鼠窥灯。孤山在望何时雪，问讯梅花策瘦藤。
访僧不遇
作者：徐集孙
朝代：宋
体裁：七言律诗

特地寻君选佛场，行行踏遍古苔荒。不因坐石贪搜句，何事抽单辍赴堂。空榻日移悬锡影，别寮风过煮茶香。忙中我为閒来到，君本閒人为甚忙。
访周伯弜后寄
作者：徐集孙
朝代：宋
体裁：七言绝句

独坐湖窗水一杯，好怀竟日向谁开。火云六月天无夜，不为先生定不来。
访林可山不值
作者：徐集孙
朝代：宋

寻君每自恨迟迟，及扣岩扃误所期。空放山间云外鹤，只吟篷底雪中诗。孤灯攲枕劳频梦，樽酒凭栏定几时。独立小桥回首处，篱边犹喜见横枝。
访林可山不值
作者：徐集孙
朝代：宋

寻君每自恨迟迟，及扣岩扃误所期。
空放山间云外鹤，只吟篷底雪中诗。
孤灯欹枕劳频梦，樽酒凭栏定几时。
独立小桥回首处，篱边犹喜见横枝。
访诗人
作者：徐集孙
朝代：宋

得得访诗仙，平湖水接天。身轻如鹤羽，路远买渔船。日上荷撑盖，春深柳脱绵。造门人已出，冷漱石山泉。
访诗人
作者：徐集孙
朝代：宋

得得访诗僊，平湖水接天。
身轻如鹤羽，路远买渔船。
日上荷撑盖，春深柳脱绵。
造门人已出，冷漱石山泉。
谢偃溪惠索淘
作者：徐集孙
朝代：宋

与客敲诗倚古松，乱蝉声裏夕阳舂。
几年饭颗山头瘦，槐叶今朝得饱供。
谢偃溪惠索淘
作者：徐集孙
朝代：宋

与客敲诗倚古松，乱蝉声里夕阳舂。几年饭颗山头瘦，槐叶今朝得饱供。
谢林可山序诗
作者：徐集孙
朝代：宋
体裁：七言绝句

不枉西湖住两年，穷吟活计又成编。生平不得春风力，只与梅花结得缘。
赋雪
作者：徐集孙
朝代：宋
体裁：七言律诗

漫天飘瑞压嚣尘，一夜西湖幻出银。煎入茶铛清肺腑，吟归诗句爽精神。糁填鹤迹看旋没，封合梅花认不真。茅舍竹篱犹富贵，长安安得有贫民。
赠相士
作者：徐集孙
朝代：宋
体裁：七言绝句

好爵縻人见不休，更饶君尽许封侯。山林朝市心殊相，莫误平人枉白头。
赠黄羽士
作者：徐集孙
朝代：宋

闲披鹤氅紫藤冠，带得林泉骨相寒。落魄一身风雪冷，飘蓬千里水云宽。素餐洗砚抄诗句，清夜敲钟上醮坛。准拟学仙仙遇否，何年炼就九还丹。
赠黄羽士
作者：徐集孙
朝代：宋

闲披鹤氅紫藤冠，带得林泉骨相寒。
落魄一身风雪冷，飘蓬千里水云宽。
素餐洗砚抄诗句，清夜敲钟上醮坛。
准拟学僊僊遇否，何年炼就九还丹。
赵紫芝墓
作者：徐集孙
朝代：宋

晚唐吟派续于谁，一脉才昌复已而。对月难招青冢魄，见梅如揖紫芝眉。四灵人物嗟寥落，千古风骚忆俊奇。公去遥遥谁可法，少陵终始是吾师。
赵紫芝墓
作者：徐集孙
朝代：宋

晚唐吟派续于谁，一脉纔昌復已而。
对月难招青冢魄，见梅如揖紫芝眉。
四灵人物嗟寥落，千古风骚忆俊奇。
公去遥遥谁可法，少陵终始是吾师。
跋吴西畴东游诗卷
作者：徐集孙
朝代：宋

两袂熏风过传庐，鸥盟又结向西湖。
东游双幅云烟句，写出江心雁荡图。
跋吴西畴东游诗卷
作者：徐集孙
朝代：宋

两袂薰风过传庐，鸥盟又结向西湖。东游双幅云烟句，写出江心雁荡图。
跋竹间僧诗藁
作者：徐集孙
朝代：宋
体裁：五言律诗

借来香墨本，相对坐孤檠。句似寒梅好，梦从春草生。逼人禅价重，唤我宦情轻。一事犹相得，此君同此盟。
送僧之毗陵
作者：徐集孙
朝代：宋

无意坐林丛，云飞天四空。禅心包影外，客梦橹声中。胜负机何密，穷通算尽工。此行应不错，知遇有诗翁。
送僧之毗陵
作者：徐集孙
朝代：宋

无意坐林丛，云飞天四空。
禅心包影外，客梦艣声中。
胜负机何密，穷通算尽工。
此行应不错，知遇有诗翁。
送叶靖逸之维扬
作者：徐集孙
朝代：宋

竹西亭下路，二十四桥迂。有志风寒地，携家雨雪途。杯酣看玉蕊，橐重载湖珠。写就乌丝句，无妨寄雁奴。
送叶靖逸之维扬
作者：徐集孙
朝代：宋

竹西亭下路，二十四桥迂。
有志风寒地，携家雨雪途。
杯酣看玉蘂，橐重载湖珠。
写就乌丝句，无妨寄雁奴。
送庵僧归山
作者：徐集孙
朝代：宋

微官驱我离家山，何日归休得遂閒。
先陇阴阴松影裏，春来青草倩师删。
送庵僧归山
作者：徐集孙
朝代：宋

微官驱我离家山，何日归休得遂閒。先陇阴阴松影里，春来青草倩师删。
遗僧楮衾
作者：徐集孙
朝代：宋
体裁：七言律诗

练从秋水桂华乡，雅称分供衲子床。一段温和云共软，十分明洁月争光。吟魂有梦圆春草，禅骨无因怯晓霜。金帐绣衾皆业境，此中清趣最深长。
郑渭滨过访而杜北山诸友继至惜乎招石峰月溪二禅不来
作者：徐集孙
朝代：宋
体裁：七言律诗

未见南枝与北枝，一清谁可话襟期。不嫌添客重行酒，所欠惟僧共说诗。竹影因风和雀动，水声带雨启鸥疑。黄昏紧闭寒扉坐，自展韦编对伏牺。
酬云间僧见寄
作者：徐集孙
朝代：宋
体裁：五言律诗

一从湖上别，无处问相知。几夜频驰梦，今朝忽寄诗。山昏云过湿，院静鹤归迟。此去秋风近，应须动客思。
酬里中友人代简韵
作者：徐集孙
朝代：宋
体裁：七言绝句

鬓丝冉冉负年华，客梦无时不在家。吟得新诗三百首，却惭篱下见黄花。
采莲曲·其一
作者：徐集孙
朝代：宋
体裁：古风

朝露湿妾衣，暮霞耀妾瞩。一叶小如瓜，去住无拘束。兀棹歌采菱，袭袭薰风足。芦叶映港清，捉对鸳鸯浴。莲中有苦心，欲折手还曲。折莲恐伤藕，藕断丝难续。
重拜和靖先生墓
作者：徐集孙
朝代：宋
体裁：五言律诗

秋声尔许悲，怀古若为思。菊老泉堪荐，山孤草亦萎。高风留塑鹤，残雨暗荒碑。依旧梅千树，无花香似诗。
金沙井
作者：徐集孙
朝代：宋

修绠垂瓶自汲深，水澄沙瑩几星金。分明不与贪泉比，莫为金沙起利心。
金沙井
作者：徐集孙
朝代：宋
体裁：七言绝句

修绠垂瓶自汲深，水澄沙莹几星金。分明不与贪泉比，莫为金沙起利心。
闲赋
作者：徐集孙
朝代：宋
体裁：七言律诗

梅花白向鬓根生，岁月蹉跎事欠成。读过故书温有味，借来新絮冷无情。未霜山寺昏钟劲，欲霁湖亭夕照明。多少红尘留滞客，可曾归去力春耕。
闻蛩
作者：徐集孙
朝代：宋

独搔短发坐更深，夜雨书灯半欲阴。近日病魔诗思涩，一秋清句付蛩吟。
闻蛩
作者：徐集孙
朝代：宋

独搔短髮坐更深，夜雨书灯半欲阴。
近日病魔诗思涩，一秋清句付蛩吟。
闻鹤
作者：徐集孙
朝代：宋
体裁：七言律诗

千年华表竟何荣，曾结孤山夙世盟。午夜露零和月冷，一声风静仰天鸣。既归蕙帐情何怨，不上扬州韵更清。未必湖阴人听得，听来好爵谩营营。
除夕
作者：徐集孙
朝代：宋
体裁：七言律诗

一岁惊心忽已除，宦游尚自客西湖。漫题桃板标茅屋，旋买梅花插瓦壶。俸薄幸无赊酒债，官閒却有索诗逋。明朝万事从头起，依旧山肩竹样癯。
雨中用进退格
作者：徐集孙
朝代：宋

秋来天气半晴阴，块坐山窗一欠伸。欲睡却思妨官业，怕吟惟恐动乡心。远书难准衣仍薄，清俸无多橐惯贫。个种关情畦稻熟，雨宜时降不宜霪。
雨中用进退格
作者：徐集孙
朝代：宋

秋来天气半晴阴，块坐山窗一欠伸。
欲睡却思妨官业，怕吟惟恐动乡心。
远书难准衣仍薄，清俸无多橐惯贫。
箇种关情畦稻熟，雨宜时降不宜霪。
雨作
作者：徐集孙
朝代：宋

熏风入断篱，犹自雨凄凄。
数日无人过，终朝共鹤栖。
云浓山寺失，水泛板桥低。
亦有田堪秫，何时得荷犁。
雨作
作者：徐集孙
朝代：宋

薰风入断篱，犹自雨凄凄。数日无人过，终朝共鹤栖。云浓山寺失，水汎板桥低。亦有田堪秫，何时得荷犁。
静中
作者：徐集孙
朝代：宋

静中白日十分迟，唤起乡心怯子规。
客味有如杯水淡，宦情肯被一尘缁。
瓶储余粟缘供鹤，俸乏零金为买诗。
坐久不禁春雨暗，谁家楼上笛频吹。
静中
作者：徐集孙
朝代：宋

静中白日十分迟，唤起乡心怯子规。客味有如杯水淡，宦情肯被一尘缁。瓶储馀粟缘供鹤，俸乏零金为买诗。坐久不禁春雨暗，谁家楼上笛频吹。
题赠命士
作者：徐集孙
朝代：宋
体裁：七言绝句

富贵功名世竞痴，清吟往往不趋时。请君多算公卿命，莫要逢人举似诗。
饯吴西畴东归
作者：徐集孙
朝代：宋
体裁：七言律诗

交情寥落若商参，谁是如兰可断金。别去社中怀旧友，喜来湖上共新吟。好山争似居家看，冷菊难禁在旅心。我欲学君归未得，来年竹屋再相寻。
饯平洲僧
作者：徐集孙
朝代：宋
体裁：五言律诗

天地一身閒，袈裟裹乱山。听经离竺寺，结制去云间。包重悬诗稿，藤枯带藓斑。西风落梧叶，应又向西还。
鹭
作者：徐集孙
朝代：宋

素狎沙鸥水国盟，一生踪迹任飘零。
漫夸霜雪精神别，难洗虾鱼气习腥。
点破青山成晓画，飞来红蓼称秋汀。
江湖出入风波裏，比着胎仙欠典刑。
鹭
作者：徐集孙
朝代：宋

素狎沙鸥水国盟，一生踪迹任飘零。漫誇霜雪精神别，难洗虾鱼气习腥。点破青山成晓画，飞来红蓼称秋汀。江湖出入风波里，比著胎仙欠典刑。
下竺看猿
作者：徐集孫
朝代：宋

渴泉飲罷過別枝，株守山林得便宜。
伸手攫拏野僧果，貴游玩弄如兒嬉。
膏粱恣欲甚丘壑，苞苴賸把實囊橐。
本然無物拋乞與，縱有腥羶醫無藥。
勸汝儔侶只依僧，殘齋剩核亦潔澄。
切勿自照具人面，便爾忘却當初洞口呼不應。
中元
作者：徐集孫
朝代：宋

今朝逢令節，依舊客殊鄉。
禪衲同分席，清齋若過堂。
江茶浮水色，野菜带山香。
忽憶三秋菊，誰鋤小逕荒。
中秋夜雨
作者：徐集孫
朝代：宋

兩年客帝畿，圓月浸秋輝。
今夜月圓時，風雨打門歸。
年年此桂魄，不照今年客。
明月應團團，只被浮雲隔。
乍晴
作者：徐集孫
朝代：宋

吟情天遠倚闌干，聲歇鳴渠雨乍乾。
只爲湖山居宦舍，却因笋蕨憶家餐。
燕窠出子春游懶，燈燼開花夜話殘。
收拾柳綿囊楮被，麥秋猶有一番寒。
休日招李山房杜北山訪渭濱秋浦于孤山即席用韻
作者：徐集孫
朝代：宋

凜凜僊風匝葑田，徘徊懷古事茫然。
眼空湖海無塵累，身在蓬萊有宿緣。
孤策遍尋儲鶴地，偏提自汲煮茶泉。
詩家眷屬通詩譜，不枉微官客日邊。
余種竹方成扁其室曰竹所友人以詩至用其韻
作者：徐集孫
朝代：宋

屋老苔荒席久虛，近分一榻與雲俱。
梅花未種招蜂怨，竹所雖青欠鶴圖。
無事看山如對客，有時隠几亦忘吾。
過門除却能吟者，不是高僧即老儒。
促刺詞
作者：徐集孫
朝代：宋

促刺復促刺，勸織聲轉劇。
小婦跣雨採桑歸，大姑煮雪抽絲繹。
辛勤欲織禦寒衣，朝暮惟恐不盈尺。
織成門外迫催租，不了輸租仍賣綌。
婦姑對泣兒號寒，更無可補兒衣隙。
帛暖本擬代綌寒，賣綌寒來愈無策。
促刺兮，促刺兮，勸人織兮織何益。
貯之金屋是何人，重重綾錦飾珠璧。
借林可山韻餞蘿屋僧
作者：徐集孫
朝代：宋

吟卷多題品，君齊賈島才。
聞風知竹瘦，載雨過湖來。
交淡杯中水，儒酸葉底梅。
便辭京口去，覓取近詩開。
公無渡河
作者：徐集孫
朝代：宋

公無渡河，公無渡河，公必欲渡意如何。
波濤洶湧何足畏，中原未復一身多。
爭知平地有風波，人心之險險於河。
六一泉
作者：徐集孫
朝代：宋

惠勤已蛻老歐仙，物逐人非井便乾。
不是坡翁重到此，此泉安得到今寒。
冷泉亭
作者：徐集孫
朝代：宋

山遠源深絕市聲，許由因此隠方成。
一生獨喜枕流好，萬事何如酌水清。
野衲洗心滋味淡，騷人照影利名輕。
軟紅塵裏渾如醉，誰識斯泉可濯纓。
北高峰
作者：徐集孫
朝代：宋

閒處春光淡，逢僧共採蒿。
曲盤山磴嶮，直上塔峯高。
風露侵衣冷，江湖送眼豪。
近年無隠者，空負數株桃。
午夢
作者：徐集孫
朝代：宋

篇詩纔欠急忙償，似有奚奴督和章。
望斷曉山雲破碎，驚回午夢雨淋浪。
春光一半歸楊柳，花事三分屬海棠。
靜坐小窗人語寂，閒聽梁燕話行藏。
即事
作者：徐集孫
朝代：宋

無端梅潦肆鳴渠，官舍蕭條似僦居。
把酒厭談天下事，挑燈頻讀故人書。
吏抄詩懶多訛字，僮治餐遲少嫩蔬。
濁世炎蒸方鬰鬰，庭前新草不令除。
古意
作者：徐集孫
朝代：宋

彼美山中桐，千古生清風。
斲削羅徽弦，不費膠漆工。
伊石臺有梅，月冷雲空濛。
一彈彈春江，遲日春融融。
再彈彈招隠，霜木吟樵楓。
三彈彈離騷，感慨古道隆。
大羹玄酒味，旨趣回顓蒙。
世無子期耳，知音未易逢。
袖手長太息，所聽何不同。
所聽非不同，舉世鄭衛聾。
古樂府
作者：徐集孫
朝代：宋

郎別二十春，未報淮頭捷。
空房守節心，羞見雙胡蝶。
滴淚寫臙脂，欲寄南雁羣。
恐蕩郎客思，封了却還焚。
妾甘奉姑老，妾甘育子穉。
它日晝錦歸，願郎無棄置。
句
作者：徐集孫
朝代：宋

莫言滿眼無知己，耐久黄花是故人。
可賦軒避暑
作者：徐集孫
朝代：宋

萬箇琅玕爽氣浮，何妨暫借著詩流。
世人奔競長爲暑，心地清凉即是秋。
普供茶瓜醒眊矂，自携枕簟足夷猶。
從今只有山林好，浮世炎炎卒未休。
同杜北山鄭渭濱湖邊小憩
作者：徐集孫
朝代：宋

與朋看落葉，捨棹踏湖西。
野店傳盃酌，殘陽索品題。
雲隨波影動，山被柳陰迷。
一點寒鴉過，知他何處棲。
和趙冰巖借宿僧房韻
作者：徐集孫
朝代：宋

鷗盟鄉國外，簪盍把題分。
旅舍嫌紅日，僧房卧白雲。
茶新翻雪乳，硯古带潮紋。
黜陟人間事，棲心耳不聞。
喜鵲寺
作者：徐集孫
朝代：宋

鵲巢不見委空枝，透徹機關在險時。
自後非無禪可問，多因險處怕人窺。
堅冰
作者：徐集孫
朝代：宋

滕六巧呈瑞，平白一尺高。
霜風凜烈生，挾夜聲如號。
冰澌條玉筯，瓦縫鏡銀膏。
茆簷頓暴富，掩映何奢豪。
晶光動閭里，健羨等兒曹。
此時輕脆資，堅謂千載牢。
一旦陽明升，消泮蔑纖毫。
奚獨此爲然，世事亦滔滔。
夜過富春
作者：徐集孫
朝代：宋

夜船摇兀當乘槎，得與僧俱似出家。
數幅征帆拋草渡，一團幽夢繞梅花。
風傳山縣殘更漏，潮練霜江淡月華。
所恨釣臺眠裏過，磯邊不及理漁車。
夜雨
作者：徐集孫
朝代：宋

夜半倏驚覺，狂風攪秋鳴。
掣電起迅雷，驟雨翻盆傾。
逆知造物意，揫斂萬寶成。
天威不竟夕，須臾山月明。
孤山訪鄭渭濱不值
作者：徐集孫
朝代：宋

寂寞石琴臺，香雲撥不開。
多知騎鶴出，自欲買舟來。
葑岸春回草，山亭雨謝梅。
懷人成悵惘，日暮惜空回。
官舍庭前古梅尋常開拶歲暮余整歸裝而乃蚤花不容自默
作者：徐集孫
朝代：宋

猙獰古怪虬龍枝，著花傳舍賓歲晚。
往往來來幾番人，老大相期疑未諼。
顧我冷眼慣相看，嗅花嚼蕊當餐飯。
橫斜峭拔耐雪霜，肯媚陽和齊婉娩。
把酒邀月共說詩，疎影上衣成繾綣。
朔風吹夢入家山，鼓舞倦矣客兮返。
誰謂花先常歲期，澈夜萬葩玉一本。
花應有心餞我行，吐芳非爲冬日煖。
我亦逆知此花意，孤潔難與俗人混。
似嫌托根富貴場，不若棲身山林穩。
惜乎花只不能言，一花一心誠懇懇。
任它世間競酣桃李春，花獨與我結交歲寒遠。
官舍雙桂
作者：徐集孫
朝代：宋

翠玉黄金剪綴成，幽香不斷襲人清。
獨披月色連宵看，更結秋風來歲盟。
好夢偏爲蛩叫破，吟身那似蝶飛輕。
紛紛凡卉誰堪眼，說與寒梅蚤合并。
客夢
作者：徐集孫
朝代：宋

人生總總汩浮榮，勘破令人厭宦情。
竹屋無時勞結夢，秫田何日遂歸耕。
雨侵藥竈莓苔長，秋透書臺筆硯清。
漸老鬢毛猶未雪，此身猶及見升平。
客懷
作者：徐集孫
朝代：宋

衣袂半埃塵，堪嗟白髮新。
古今同逆旅，湖海未歸人。
雨霽船爭渡，花飛鳥怨春。
片雲千里迥，日日謾烹鱗。
寄懷里中諸社友
作者：徐集孫
朝代：宋

自笑初無作吏能，却因作吏遠詩朋。
與君交訊欠逢鴈，知我懷人獨是僧。
客枕夢殘聽夜雨，鄉心愁絕對秋燈。
何時歲老梅花下，石鼎分茶共煮冰。
寄詩僧
作者：徐集孫
朝代：宋

昔日剡溪曾載雪，君今訪我以晴期。
一庭梅雨何時竟，吟得詩來舉似誰。
寄里中社友
作者：徐集孫
朝代：宋

欠作故人書，侵尋半載餘。
窮吟雖各自，入夢不相疎。
梅蕊通春信，霜風促歲除。
待余歸故里，鷗約復如初。
寄題漱玉
作者：徐集孫
朝代：宋

一派潺湲迸石溪，直疑寒碧練玻璃。
百川流去須歸海，萬籟喧來有定時。
橋接丹山橫夜月，柳籠碧草拂晴曦。
吟廬此去雖相近，爭似閒鷗立渺瀰。
對菊
作者：徐集孫
朝代：宋

未能籬下學悠然，慚爲微官繫日邊。
造物似憐清俸少，菊花隨地鑄金錢。
岳鄂王墓
作者：徐集孫
朝代：宋

古木號風抱不平，百年忠義日爭明。
墳前人馬空存石，何似當時聽用兵。
惜春
作者：徐集孫
朝代：宋

輕寒測測雨絲絲，獨坐吟床日較遲。
方此惜春容易老，晚風吹落野棠梨。
挽北磵
作者：徐集孫
朝代：宋

本分參禪學，吟中透一關。
清名傳北磵，遺像在南山。
石塔人千古，煙梯屋數間。
詩魂何處覓，應伴白雲閒。
挽孫花翁
作者：徐集孫
朝代：宋

清氣散乾坤，人亡名尚存。
玉寒埋葛嶺，墨淡慘秦村。
井菊風號塚，山花月返魂。
子孫無處覓，吟客酹芳尊。
挽李山房
作者：徐集孫
朝代：宋

吟譽先君者，多埋葛嶺傍。
幾年千里客，一夕九原傷。
琴硯遺兒遠，棺衾得友償。
玉樓天上事，應有舊山房。
挽靈隠僧玨月窗
作者：徐集孫
朝代：宋

秋月只清輝，窗明人不歸。
嘔心成宿病，蛻骨悟前非。
書偈辭禪院，緘衾寄母闈。
猿啼泉石冷，客淚爲君揮。
春日訪四聖鄭渭濱
作者：徐集孫
朝代：宋

訪舊孤山去，桃花觀裏春。
迎香開道室，借酒酌吟人。
琴操音還古，蔬盤味却真。
斜陽各分散，一水隔紅塵。
智果寺觀東坡墨蹟參寥泉
作者：徐集孫
朝代：宋

煮茗評詩歲月深，堂堂遺像篆煙沉。
數間老屋關興廢，一段清名無古今。
碑斷亂雲封字脚，井昏落葉覆泉心。
斜陽影裏夷猶處，仰止高風不敢吟。
暇日言事二首·其一
作者：徐集孫
朝代：宋

雨苔侵逕客來稀，官事纔閒便掩扉。
欹枕忽生鄉國念，夢中喜得一番歸。
暇日言事二首·其二
作者：徐集孫
朝代：宋

西風落葉滿庭除，隠几清吟獨撚鬚。
官地莫將私地比，菊苗也種兩三株。
書瘦巖僧詩卷後
作者：徐集孫
朝代：宋

泛湘游嶽慣風寒，怯掛田文半臂衫。
吐出煙雲冰雪句，山肩莫怪瘦巖巖。
月夜泛湖
作者：徐集孫
朝代：宋

買得扁舟載月明，喜它簫鼓巳歸城。
一襟風露清吟骨，四望湖山見道情。
花港採菱供果飣，蘋洲擷荇薦杯行。
此歡不許人多得，破曉西村雞犬鳴。
有感
作者：徐集孫
朝代：宋

華陽暫脫戴朝簪，悔被浮雲惹動心。
世事可驚如雨驟，客懷無限併秋深。
能歸不似天邊燕，怯冷愁聞月下碪。
幾許清高堪自慰，官居頼有竹蕭森。
末利菊
作者：徐集孫
朝代：宋

瑶華細簇翠廉纖，耐得籬邊曉露淹。
晚節清香猶更好，雖名末利不趨炎。
本心參政約游西山分韻得頂字
作者：徐集孫
朝代：宋

僕僕事行役，度盡千峯頂。
恣覽亦云倦，困卧殊未醒。
西爽俄見要，前約欲重訂。
結習若猶在，寧復計兩脛。
天際豁輕陰，溪頭橫短艇。
摇手謝籃輿，信步蹋荒徑。
適意自忘遠，迷途誰爲詗。
此翁平生意，故自畧畦町。
何妨一笑回，呼童催煮茗。
兩年已三至，我如飫五鼎。
無乃大屬厭，徒欲逃酩酊。
老筆忽先倡，高標誰與並。
尚記去載游，金碧光炯炯。
何處非吾鄉，一氣相溟涬。
杜北山同石峰僧來訪
作者：徐集孫
朝代：宋

梅花同伴瘦，一瘦有誰過。
歲事那堪晚，心期未易多。
杯深和月吸，硯冷带冰磨。
山暝歸鴉急，相分獨奈何。
杪歲
作者：徐集孫
朝代：宋

幾多風月費招邀，傳舍侵尋一載僑。
客久夢魂安澹泊，歲殘老態厭喧囂。
晴空雪片飄梅瓣，冷地春光上柳條。
世事每從兒戲過，門前歌舞又元霄。
杯泉
作者：徐集孫
朝代：宋

一方石甃溜涓涓，扁以杯稱萬古傳。
名利醉人醲似酒，誰甘恬澹酌清泉。
檐上木香
作者：徐集孫
朝代：宋

無奈聲聲杜宇頻，木香猶有一分春。
檐頭分得清香到，却謝尋常過路人。
此君軒
作者：徐集孫
朝代：宋

此君瀟灑翠團欒，軒扁佳名墨已乾。
欲識清風千古在，試將石刻句吟看。
歲律
作者：徐集孫
朝代：宋

歲律又侵尋，桃符句索吟。
經年爲客夢，每日在家心。
眼老看山慣，愁多怯酒深。
公餘惟讀易，世事任浮沉。
水樂洞
作者：徐集孫
朝代：宋

路穿巖竇折羊腸，處處亭臺御墨香。
流水不隨人事去，尚餘絲竹舊宮商。
江湖偉觀
作者：徐集孫
朝代：宋

昔日山中一小亭，重新輪奐轉崢嶸。
著身梯磴千層上，到眼江湖兩派明。
鼎藥丹成仙已去，盃泉墨冷水猶清。
壽星炯炯無今古，長照東南王氣生。
清明
作者：徐集孫
朝代：宋

春風客裏動經年，寂寞松楸入夢邊。
斗酒誰爲寒食奠，懶將楊柳插門前。
清溪
作者：徐集孫
朝代：宋

不比江湖汗漫流，山林冷澹氣涵秋。
泠泠一派源頭水，岸影中間見白鷗。
渡湖
作者：徐集孫
朝代：宋

漠漠西湖匝野煙，夕陽柳下買歸船。
關心一紙平安報，雁字縱橫寫碧天。
湖上
作者：徐集孫
朝代：宋

不分雨色共晴光，每攪吟魂夢草塘。
數日不來湖上看，西風次第水蒼茫。
湖亭夜坐
作者：徐集孫
朝代：宋

片葉秋風數日程，爭如天籟未秋聲。
厭居塵境炎威熾，來納虛亭夜氣清。
萬點螢光移醉眼，一湖蟾影蕩吟情。
笙歌寂寂重關掩，獨許高僧並臂行。
湖西納凉
作者：徐集孫
朝代：宋

小艇撐過第一橋，酌泉橋下擲詩瓢。
來游道院分荷供，擬拉吟僧遣鶴招。
暮靄直從漁笛起，月華高過塔燈遥。
且於靜處偷清福，人海驚人湧似潮。
燕子
作者：徐集孫
朝代：宋

呢喃不聽一年餘，又見雙飛向竹廬。
翻笑人間湖海客，重來仍占故巢居。
爲瘦巖僧題西山爽氣
作者：徐集孫
朝代：宋

背却殘陽翠欲流，一窗長占四時秋。
逼人風露衣巾脆，拄笏朝來獨倚樓。
牧溪上人爲作戲墨因賦二首·猿
作者：徐集孫
朝代：宋

峭壁懸崖隠趣深，每來洞口費呼尋。
啼雲嘯月聲難寫，只寫山林一片心。
牧溪上人爲作戲墨因賦二首·鷺
作者：徐集孫
朝代：宋

宿葦臨流去就輕，生平慣與爾同盟。
相從奚假歸圖畫，特畫江湖一段清。
獨坐
作者：徐集孫
朝代：宋

老屋蕭條半欲斜，繩床獨坐看蜂衙。
經年官況渾如客，計日安書已到家。
策策冷風刪樹葉，絲絲暮雨織簷花。
夢魂不那歸心切，小圃堪鋤自種瓜。
玉岑
作者：徐集孫
朝代：宋

一抹斜陽掛淺林，細聽山鳥說春心。
千年古寺多奇迹，讀了豐碑看玉岑。
玉泉看金魚
作者：徐集孫
朝代：宋

石沼鑿瓊瑶，金鱗數百條。
年深須變化，泉潔自逍遥。
網罟難垂手，公卿擬上腰。
龍宮依梵法，翻水雨青霄。
玉清宮初陽臺
作者：徐集孫
朝代：宋

守藥胎仙去不來，空留山頂煉丹臺。
明眸炯炯初陽在，知隔人間幾劫灰。
看梅
作者：徐集孫
朝代：宋

歲寒氣味少人知，一度相逢一度奇。
不受陽和私點化，慣經風雪冷禁持。
影橫坡老數枝畫，香沁逋仙兩句詩。
相對依依吟未得，斜陽歸路不妨遲。
石屋
作者：徐集孫
朝代：宋

路僻鳥關關，行吟逐字刪。
偶來游石屋，却喜見香山。
閣峭寒雲護，巖深野水閒。
坡僊留墨在，姓字有無間。
秋風悲
作者：徐集孫
朝代：宋

秋風悲，秋風悲，秋風悲兮落葉飛。
豪家不識秋風悲，杯酒暖熱兒女嬉。
秋風悲，秋風悲，秋風悲兮隴穗萎。
田舍不識秋風悲，腰鎌收刈雞豚肥。
秋風悲，秋風悲，秋風悲兮塞角吹。
戍人不識秋風悲，只願封侯不顧死，棗紅十載忘歸期。
秋風悲，秋風悲，秋風最可悲兮。
江流滔滔，禾黍離離，爲此悲者其知誰。
竹閣
作者：徐集孫
朝代：宋

昔日孤山像，重移閣幾春。
騷名垂句法，遺愛稔邦民。
雨剝一碑古，風摇萬竹新。
來游興感慨，誰繼若而人。
紫笑
作者：徐集孫
朝代：宋

雨濕晴烘乃破慳，時聞旖旎度簷間。
不知失笑緣何事，每對薰風自赭顔。
習懶
作者：徐集孫
朝代：宋

風撼西窗夕照明，習成懶散澹無營。
頗諳讀易深知命，却怕吟詩浪得名。
款對山僧開月酒，旋蒸湖蟹切秋橙。
有來歸自江干客，爲說錢塘潮信平。
聞蛩
作者：徐集孫
朝代：宋

獨搔短髮坐更深，夜雨書燈半欲陰。
近日病魔詩思澀，一秋清句付蛩吟。
聞鶴
作者：徐集孫
朝代：宋

千年華表竟何榮，曾結孤山夙世盟。
午夜露零和月冷，一聲風靜仰天鳴。
既歸蕙帳情何怨，不上揚州韻更清。
未必湖陰人聽得，聽來好爵謾營營。
聽雪窗
作者：徐集孫
朝代：宋

靜擁寒爐逼硯冰，凍蠅怪有撲窗聲。
拋松撒竹清眠思，吹滅吟燈坐到明。
自君之出矣
作者：徐集孫
朝代：宋

自君之出矣，蛾眉不復掃。
寶鑑委埃塵，玉容爲誰好。
舊圓覺
作者：徐集孫
朝代：宋

雲氣濕香埃，門蹊印碧苔。
金奎今日賜，翠輦昔時來。
禪定琴臺廢，詩寒石刻嵬。
萬斯年勝地，不敢肆徘徊。
舟中
作者：徐集孫
朝代：宋

厭殺人間名利忙，我忘名利只詩狂。
雅陪雲衲三生話，分得漁舟半日凉。
傍水細看鷗鷺浴，隔蘆吹過芰荷香。
從容飽遂清游勝，那似家居卧竹房。
菊
作者：徐集孫
朝代：宋

寂寂東籬姿，淒彼霜露濕。
不肯出春風，俗眼豈相入。
世無陶靖節，此趣誰收拾。
落梅
作者：徐集孫
朝代：宋

春雨敲花逐水流，游蜂催課未知休。
生來獨冷嫌無雪，別去相逢又隔秋。
紫蒂窠窠凝酒恨，蒼苔點點落詩愁。
黄昏未覺師雄夢，塞管一聲何處樓。
蘭
作者：徐集孫
朝代：宋

淡淡九畹質，雅好住山林。
幽香不求知，伯夷叔齊心。
世道不復古，紉佩取騷吟。
蝸牛
作者：徐集孫
朝代：宋

分岐頭角出於天，盤泊委蛇巧並緣。
到了升高翻墜失，徒然陰地肆垂涎。
蟬
作者：徐集孫
朝代：宋

高蹈槐梢與柳陰，爭鳴直到日西沉。
初無識見偏容喙，不讀詩書却好吟。
風露細餐雖足飽，山林爲計更宜深。
所談幸爾非人事，逆耳從來欠賞音。
觀秋潮
作者：徐集孫
朝代：宋

八月西風噓沆瀣，長江協候肆澎湃。
錢塘王氣天所鍾，非爲子胥逞靈怪。
海門三山縹緲青，雙練夾岸奔雷霆。
蛟龍黿鼉匿形影，銀濤雪浪翻滄溟。
踏浪羣兒慣行險，出沒波心旗閃閃。
須臾瀲灧潮信平，蕩漾漁舟千萬點。
天低暮靄襲人衣，游子興盡各云歸。
獨有騷翁看不足，吟到夜月揚清輝。
觀音泉
作者：徐集孫
朝代：宋

巖石留雲裛翠煙，古松知歷幾千年。
凈瓶一滴楊枝水，湧作巖前大士泉。
言事
作者：徐集孫
朝代：宋

讀了南華枕曲肱，無端客夢冷偏增。
官將滿去多逃吏，詩不吟來少寄僧。
亂葉打窗貓上案，斜陽過屋鼠窺燈。
孤山在望何時雪，問訊梅花策瘦藤。
訪僧不遇
作者：徐集孫
朝代：宋

特地尋君選佛場，行行踏遍古苔荒。
不因坐石貪搜句，何事抽單輟赴堂。
空榻日移懸錫影，別寮風過煮茶香。
忙中我爲閒來到，君本閒人爲甚忙。
訪周伯弜後寄
作者：徐集孫
朝代：宋

獨坐湖窗水一杯，好懷竟日向誰開。
火雲六月天無夜，不爲先生定不來。
訪林可山不值
作者：徐集孫
朝代：宋

尋君每自恨遲遲，及扣巖扃誤所期。
空放山間雲外鶴，只吟篷底雪中詩。
孤燈欹枕勞頻夢，樽酒憑欄定幾時。
獨立小橋回首處，籬邊猶喜見橫枝。
訪詩人
作者：徐集孫
朝代：宋

得得訪詩僊，平湖水接天。
身輕如鶴羽，路遠買漁船。
日上荷撐蓋，春深柳脫綿。
造門人已出，冷漱石山泉。
謝偃溪惠索淘
作者：徐集孫
朝代：宋

與客敲詩倚古松，亂蟬聲裏夕陽舂。
幾年飯顆山頭瘦，槐葉今朝得飽供。
謝林可山序詩
作者：徐集孫
朝代：宋

不枉西湖住兩年，窮吟活計又成編。
生平不得春風力，只與梅花結得緣。
賦雪
作者：徐集孫
朝代：宋

漫天飄瑞壓囂塵，一夜西湖幻出銀。
煎入茶鐺清肺腑，吟歸詩句爽精神。
糝填鶴跡看旋沒，封合梅花認不真。
茅舍竹籬猶富貴，長安安得有貧民。
贈相士
作者：徐集孫
朝代：宋

好爵縻人見不休，更饒君盡許封侯。
山林朝市心殊相，莫誤平人枉白頭。
贈黄羽士
作者：徐集孫
朝代：宋

閑披鶴氅紫藤冠，带得林泉骨相寒。
落魄一身風雪冷，飄蓬千里水雲寬。
素餐洗硯抄詩句，清夜敲鍾上醮壇。
準擬學僊僊遇否，何年煉就九還丹。
趙紫芝墓
作者：徐集孫
朝代：宋

晚唐吟派續於誰，一脈纔昌復已而。
對月難招青塚魄，見梅如揖紫芝眉。
四靈人物嗟寥落，千古風騷憶俊奇。
公去遥遥誰可法，少陵終始是吾師。
跋吳西疇東游詩卷
作者：徐集孫
朝代：宋

兩袂薰風過傳廬，鷗盟又結向西湖。
東游雙幅雲煙句，寫出江心雁蕩圖。
跋竹間僧詩藁
作者：徐集孫
朝代：宋

借來香墨本，相對坐孤檠。
句似寒梅好，夢從春草生。
逼人禪價重，喚我宦情輕。
一事猶相得，此君同此盟。
送僧之毗陵
作者：徐集孫
朝代：宋

無意坐林叢，雲飛天四空。
禪心包影外，客夢艣聲中。
勝負機何密，窮通算儘工。
此行應不錯，知遇有詩翁。
送庵僧歸山
作者：徐集孫
朝代：宋

微官驅我離家山，何日歸休得遂閒。
先隴陰陰松影裏，春來青草倩師刪。
送葉靖逸之維揚
作者：徐集孫
朝代：宋

竹西亭下路，二十四橋迂。
有志風寒地，携家雨雪途。
杯酣看玉蘂，橐重載湖珠。
寫就烏絲句，無妨寄雁奴。
遺僧楮衾
作者：徐集孫
朝代：宋

練從秋水桂華鄉，雅稱分供衲子床。
一段溫和雲共軟，十分明潔月爭光。
吟魂有夢圓春草，禪骨無因怯曉霜。
金帳繡衾皆業境，此中清趣最深長。
鄭渭濱過訪而杜北山諸友繼至惜乎招石峰月溪二禪不來
作者：徐集孫
朝代：宋

未見南枝與北枝，一清誰可話襟期。
不嫌添客重行酒，所欠惟僧共說詩。
竹影因風和雀動，水聲带雨啟鷗疑。
黄昏緊閉寒扉坐，自展韋編對伏犧。
酬里中友人代簡韻
作者：徐集孫
朝代：宋

鬢絲冉冉負年華，客夢無時不在家。
吟得新詩三百首，却慚籬下見黄花。
酬雲間僧見寄
作者：徐集孫
朝代：宋

一從湖上別，無處問相知。
幾夜頻馳夢，今朝忽寄詩。
山昏雲過濕，院靜鶴歸遲。
此去秋風近，應須動客思。
采蓮曲
作者：徐集孫
朝代：宋

朝露濕妾衣，暮霞耀妾矚。
一葉小如瓜，去住無拘束。
兀棹歌採菱，襲襲薰風足。
蘆葉映港清，捉對鴛鴦浴。
蓮中有苦心，欲折手還曲。
折蓮恐傷藕，藕斷絲難續。
重拜和靖先生墓
作者：徐集孫
朝代：宋

秋聲爾許悲，懷古若爲思。
菊老泉堪薦，山孤草亦萎。
高風留塑鶴，殘雨暗荒碑。
依舊梅千樹，無花香似詩。
金沙井
作者：徐集孫
朝代：宋

修綆垂瓶自汲深，水澄沙瑩幾星金。
分明不與貪泉比，莫爲金沙起利心。
閑賦
作者：徐集孫
朝代：宋

梅花白向鬢根生，歲月蹉跎事欠成。
讀過故書溫有味，借來新絮冷無情。
未霜山寺昏鍾勁，欲霽湖亭夕照明。
多少紅塵留滯客，可曾歸去力春耕。
除夕
作者：徐集孫
朝代：宋

一歲驚心忽已除，宦游尚自客西湖。
漫題桃板標茅屋，旋買梅花插瓦壺。
俸薄幸無賒酒債，官閒却有索詩逋。
明朝萬事從頭起，依舊山肩竹樣癯。
雨中用進退格
作者：徐集孫
朝代：宋

秋來天氣半晴陰，塊坐山窗一欠伸。
欲睡却思妨官業，怕吟惟恐動鄉心。
遠書難準衣仍薄，清俸無多橐慣貧。
箇種關情畦稻熟，雨宜時降不宜霪。
雨作
作者：徐集孫
朝代：宋

薰風入斷籬，猶自雨凄凄。
數日無人過，終朝共鶴棲。
雲濃山寺失，水汎板橋低。
亦有田堪秫，何時得荷犁。
雲谷
作者：徐集孫
朝代：宋

月浸千林萬壑秋，聽琴驚起鶴回頭。
孤雲带濕藏空谷，不逐人間富貴浮。
靈芝寺
作者：徐集孫
朝代：宋

梵宇背湖光，朱橋度綠楊。
折藤維小艇，拂石坐幽房。
齋版驚閒鷺，苔碑卧夕陽。
都人喧鼓吹，未識此徜徉。
靜中
作者：徐集孫
朝代：宋

靜中白日十分遲，喚起鄉心怯子規。
客味有如杯水淡，宦情肯被一塵緇。
瓶儲餘粟緣供鶴，俸乏零金爲買詩。
坐久不禁春雨暗，誰家樓上笛頻吹。
題贈命士
作者：徐集孫
朝代：宋

富貴功名世競癡，清吟往往不趨時。
請君多算公卿命，莫要逢人舉似詩。
餞吳西疇東歸
作者：徐集孫
朝代：宋

交情寥落若商參，誰是如蘭可斷金。
別去社中懷舊友，喜來湖上共新吟。
好山爭似居家看，冷菊難禁在旅心。
我欲學君歸未得，來年竹屋再相尋。
餞平洲僧
作者：徐集孫
朝代：宋

天地一身閒，袈裟裹亂山。
聽經離竺寺，結制去雲間。
包重懸詩稿，藤枯带蘚斑。
西風落梧葉，應又向西還。
鷺
作者：徐集孫
朝代：宋

素狎沙鷗水國盟，一生蹤跡任飄零。
漫誇霜雪精神別，難洗蝦魚氣習腥。
點破青山成曉畫，飛來紅蓼稱秋汀。
江湖出入風波裏，比著胎仙欠典刑。
题■山禹庙石柱
作者：徐雪庐
朝代：宋
体裁：古风

洞庭之阴小山幽，百灵雄卫来高邱。我当十月值乱离，携家远逐湖之洲。湖光接天晚浪静，树色照野晴云浮。霜黄林头橘柚熟，日冷波底蛟龙愁。北方兵马想已到，南国城郭谁能收。我今买酒且消忧，醉舞拔剑挥斗牛。会须投笔去封侯，斩取盗贼清南州。
题𲝦山禹庙石柱
作者：徐雪庐
朝代：宋

洞庭之阴小山幽，百灵雄卫来高邱。
我当十月值乱离，攜家远逐湖之洲。
湖光接天晚浪静，树色照野晴云浮。
霜黄林头橘柚熟，日冷波底蛟龙愁。
北方兵马想已到，南国城郭谁能收。
我今买酒且消忧，醉舞拔剑挥斗牛。
会须投笔去封侯，斩取盗贼清南州。
題𲝦山禹廟石柱
作者：徐雪廬
朝代：宋

洞庭之陰小山幽，百靈雄衛來高邱。
我當十月值亂離，携家遠逐湖之洲。
湖光接天晚浪靜，樹色照野晴雲浮。
霜黄林頭橘柚熟，日冷波底蛟龍愁。
北方兵馬想已到，南國城郭誰能收。
我今買酒且消憂，醉舞拔劍揮斗牛。
會須投筆去封侯，斬取盜賊清南州。
梅
作者：徐霖
朝代：宋

萋萋細碧江南地，上有梅花朔易天。
鐵石空餘心已盡，霜明日潤若爲妍。
梅
作者：徐霖
朝代：宋

萋萋细碧江南地，上有梅花朔易天。
铁石空余心已尽，霜明日润若为妍。
梅
作者：徐霖
朝代：宋

萋萋细碧江南地，上有梅花朔易天。铁石空馀心已尽，霜明日润若为妍。
烂柯山
作者：徐霖
朝代：宋
体裁：七言绝句

尚书胜迹留千载，太守离思去十八。难得地主真可人，载酒问字石须伐。
爛柯山
作者：徐霖
朝代：宋

尚書勝跡留千載，太守離思去十八。
難得地主真可人，載酒問字石須伐。
笋石
作者：徐霖
朝代：宋

玉茗亭西石笋春，偶來相對作閒人。
千年未爛應還待，化鶴叮嚀日未曛。
笋石
作者：徐霖
朝代：宋
体裁：七言绝句

玉茗亭西石笋春，偶来相对作閒人。千年未烂应还待，化鹤叮咛日未曛。
芙蓉池亭
作者：徐霖
朝代：宋

仲冬多美曝，散步有余真。
老树槎牙晚，初花的烁春。
清歌动落日，远岫得幽人。
空返无佳句，知为暮霭嗔。
芙蓉池亭
作者：徐霖
朝代：宋

仲冬多美曝，散步有餘真。
老樹槎牙晚，初花的爍春。
清歌動落日，遠岫得幽人。
空返無佳句，知爲暮靄嗔。
芙蓉池亭
作者：徐霖
朝代：宋

仲冬多美曝，散步有馀真。老树槎牙晚，初花的烁春。清歌动落日，远岫得幽人。空返无佳句，知为暮霭嗔。
西城亭餞趙架閣
作者：徐霖
朝代：宋

天闊五雲開彩陰，王孫萬里驊騮駸。
風烟泱漭年華老，雲樹淒迷別思深。
此日江城樽酒話，當年故國棟梁心。
夜闌秉燭匆匆劇，頼有梅花生短吟。
西城亭饯赵架阁
作者：徐霖
朝代：宋

天阔五云开彩阴，王孙万里骅骝骎。风烟泱漭年华老，云树凄迷别思深。此日江城樽酒话，当年故国栋梁心。夜阑秉烛匆匆剧，赖有梅花生短吟。
西城亭饯赵架阁
作者：徐霖
朝代：宋

天阔五云开彩阴，王孙万里骅骝骎。
风烟泱漭年华老，云树凄迷别思深。
此日江城樽酒话，当年故国栋梁心。
夜阑秉烛匆匆剧，頼有梅花生短吟。
长相思
作者：徐霖
朝代：宋

听莺声。惜莺声。客里莺声最有情。家山何处青。问归程，数归程。行尽长亭又短亭。征衫脱未成。
长相思
作者：徐霖
朝代：宋

听莺声。惜莺声。客里鸟声最有情。家山何处青。
问归程。数归程。行尽长亭又短亭。征衫脱未成。
长相思·听莺声
作者：徐霖
朝代：宋
体裁：词

听莺声。
惜莺声。
客里莺声最有情。
家山何处青。
问归程。
数归程。
行尽长亭又短亭。
征衫脱未成。
朱氏天和堂
作者：徐鶚
朝代：宋

先生晦跡谷水東，志趣不與晉賢同。
遥聽鶴唳笑二陸，巢傾穴碎非爲工。
浩然養素遠聲利，脫去羈束離樊籠。
醉隠亭中二十載，桃紅李白摇春風。
感時嘯詠聊自適，誰知富貴爲窮通。
羨君高操超流俗，直疑變化稱朱公。
朱氏天和堂
作者：徐鹗
朝代：宋

先生晦迹谷水东，志趣不与晋贤同。
遥听鹤唳笑二陆，巢倾穴碎非为工。
浩然养素远声利，脱去羁束离樊笼。
醉隠亭中二十载，桃红李白摇春风。
感时啸咏聊自适，谁知富贵为穷通。
羡君高操超流俗，直疑变化称朱公。
七月二十一日重过赣滩十绝句
作者：徐鹿卿
朝代：宋

矫矫雄张虎欲奔，低低蹲伏雁成群。丁宁莫碍行舟过，唤作长生万石君。初疑万马立沙汀，又似临流簇戍兵。激怒滩声能许劣，终宵长泄不平鸣。漱崖啮石出奇功，浴月涵风淡荡中。过者千帆闹如织，会心知有几人同。乘车山径苦崎倾，舟涉飞湍石胆惊。等是危途休计较，此心无碍尽堪行。北来快顺一篙駃，南去间关百丈牵。世事从来且如许，下滩船看上滩船。岭海脂膏自古传，至今来往共长川。灵灵有眼还知道，几个归人月满船。江清端可乐朝饥，崄处行人尽得知。平陆波涛良叵测，崄中却自是平夷。闻道春江潋滟时，滩平如掌棹如飞。何时满却葵丘戍，流水桃花送客归。十八滩头一叶身，山川曾识旧词臣。诗魂百载犹苏醒，应笑风波解戏人。储潭初发未朝餐，一日经行十八滩。不似来时推不进，吟诗把酒傲惊湍。
七月二十一日重过赣滩十绝句·其一
作者：徐鹿卿
朝代：宋

矫矫雄张虎欲奔，低低蹲伏雁成群。丁宁莫碍行舟过，唤作长生万石君。
七月二十一日重过赣滩十绝句·其一
作者：徐鹿卿
朝代：宋

矫矫雄张虎欲奔，低低蹲伏鴈成群。
丁宁莫碍行舟过，唤作长生万石君。
七月二十一日重过赣滩十绝句·其七
作者：徐鹿卿
朝代：宋
体裁：七言绝句

江清端可乐朝饥，崄处行人尽得知。平陆波涛良叵测，崄中却自是平夷。
七月二十一日重过赣滩十绝句·其三
作者：徐鹿卿
朝代：宋

漱崖啮石出奇功，浴月涵风淡荡中。过者千帆闹如织，会心知有几人同。
七月二十一日重过赣滩十绝句·其三
作者：徐鹿卿
朝代：宋

漱崖嚙石出奇功，浴月涵风淡荡中。
过者千帆闹如织，会心知有几人同。
七月二十一日重过赣滩十绝句·其九
作者：徐鹿卿
朝代：宋
体裁：七言绝句

十八滩头一叶身，山川曾识旧词臣。诗魂百载犹苏醒，应笑风波解戏人。
七月二十一日重过赣滩十绝句·其二
作者：徐鹿卿
朝代：宋
体裁：七言绝句

初疑万马立沙汀，又似临流簇戍兵。激怒滩声能许劣，终宵长泄不平鸣。
七月二十一日重过赣滩十绝句·其五
作者：徐鹿卿
朝代：宋
体裁：七言绝句

北来快顺一篙駃，南去间关百丈牵。世事从来且如许，下滩船看上滩船。
七月二十一日重过赣滩十绝句·其八
作者：徐鹿卿
朝代：宋
体裁：七言绝句

闻道春江潋滟时，滩平如掌棹如飞。何时满却葵丘戍，流水桃花送客归。
七月二十一日重过赣滩十绝句·其六
作者：徐鹿卿
朝代：宋

岭海脂膏自古传，至今来往共长川。灵灵有眼还知道，几个归人月满船。
七月二十一日重过赣滩十绝句·其六
作者：徐鹿卿
朝代：宋

岭海脂膏自古传，至今来往共长川。
灵灵有眼还知道，几箇归人月满船。
七月二十一日重过赣滩十绝句·其十
作者：徐鹿卿
朝代：宋
体裁：七言绝句

储潭初发未朝餐，一日经行十八滩。不似来时推不进，吟诗把酒傲惊湍。
七月二十一日重过赣滩十绝句·其四
作者：徐鹿卿
朝代：宋
体裁：七言绝句

乘车山径苦崎倾，舟涉飞湍石胆惊。等是危途休计较，此心无碍尽堪行。
七月二十一日重過贛灘十絕句·其一
作者：徐鹿卿
朝代：宋

矯矯雄張虎欲奔，低低蹲伏鴈成群。
丁寧莫礙行舟過，喚作長生萬石君。
七月二十一日重過贛灘十絕句·其一〇
作者：徐鹿卿
朝代：宋

儲潭初發未朝餐，一日經行十八灘。
不似來時推不進，吟詩把酒傲驚湍。
七月二十一日重過贛灘十絕句·其七
作者：徐鹿卿
朝代：宋

江清端可樂朝饑，嶮處行人盡得知。
平陸波濤良叵測，嶮中却自是平夷。
七月二十一日重過贛灘十絕句·其三
作者：徐鹿卿
朝代：宋

漱崖嚙石出奇功，浴月涵風淡蕩中。
過者千帆閙如織，會心知有幾人同。
七月二十一日重過贛灘十絕句·其九
作者：徐鹿卿
朝代：宋

十八灘頭一葉身，山川曾識舊詞臣。
詩魂百載猶蘇醒，應笑風波解戲人。
七月二十一日重過贛灘十絕句·其二
作者：徐鹿卿
朝代：宋

初疑萬馬立沙汀，又似臨流簇戍兵。
激怒灘聲能許劣，終宵長泄不平鳴。
七月二十一日重過贛灘十絕句·其五
作者：徐鹿卿
朝代：宋

北來快順一篙駃，南去間關百丈牽。
世事從來且如許，下灘船看上灘船。
七月二十一日重過贛灘十絕句·其八
作者：徐鹿卿
朝代：宋

聞道春江瀲灧時，灘平如掌棹如飛。
何時滿却葵丘戍，流水桃花送客歸。
七月二十一日重過贛灘十絕句·其六
作者：徐鹿卿
朝代：宋

嶺海脂膏自古傳，至今來往共長川。
靈靈有眼還知道，幾箇歸人月滿船。
七月二十一日重過贛灘十絕句·其四
作者：徐鹿卿
朝代：宋

乘車山徑苦崎傾，舟涉飛湍石膽驚。
等是危途休計較，此心無礙盡堪行。
三山周省元索詩依杜宰韻賦二章·其一
作者：徐鹿卿
朝代：宋

清夢蘧蘧楚峽陽，鎔成句法味悠長。
栽桃小試經綸手，泛菊聊澆錦繡腸。
逸思已堪凌賀白，高懷贏得傲羲皇。
此中真趣人知麽，愛酒陶潛不是狂。
三山周省元索詩依杜宰韻賦二章·其二
作者：徐鹿卿
朝代：宋

閒呼斗酒醉斜陽，欲說還休此話長。
笑我平生窮到骨，羨君萬卷富撐腸。
向來一見梅初白，別後重逢菊正黄。
潘縣主人如下問，爲言不減向來狂。
三山周省元索诗依杜宰韵赋二章
作者：徐鹿卿
朝代：宋

清梦蘧蘧楚峡阳，镕成句法味悠长。栽桃小试经纶手，泛菊聊浇锦绣肠。逸思已堪凌贺白，高怀赢得傲羲皇。此中真趣人知么，爱酒陶潜不是狂。閒呼斗酒醉斜阳，欲说还休此话长。笑我平生穷到骨，羡君万卷富撑肠。向来一见梅初白，别后重逢菊正黄。潘县主人如下问，为言不减向来狂。
三山周省元索诗依杜宰韵赋二章·其一
作者：徐鹿卿
朝代：宋
体裁：七言律诗

清梦蘧蘧楚峡阳，镕成句法味悠长。栽桃小试经纶手，泛菊聊浇锦绣肠。逸思已堪凌贺白，高怀赢得傲羲皇。此中真趣人知么，爱酒陶潜不是狂。
三山周省元索诗依杜宰韵赋二章·其二
作者：徐鹿卿
朝代：宋
体裁：七言律诗

閒呼斗酒醉斜阳，欲说还休此话长。笑我平生穷到骨，羡君万卷富撑肠。向来一见梅初白，别后重逢菊正黄。潘县主人如下问，为言不减向来狂。
上判府陈秘丞
作者：徐鹿卿
朝代：宋

斗大山州枕上流，蓬山仙客此遨游。读书竹屋公多暇，乐业江郊民有秋。泮藻丛边深长育，岭梅香里费赓酬。有人来问和羹味，太守忘言一笑休。向来一榻下南州，此事无传阅几秋。顾我风流非孺子，乃今天幸事王侯。颓波甚矣谁能返，砥柱岿然好镇浮。唤起东湖风月梦，请为榱桷备兼收。
上判府陈秘丞·其一
作者：徐鹿卿
朝代：宋

斗大山州枕上流，蓬山仙客此遨游。
读书竹屋公多暇，乐业江郊民有秋。
泮藻丛边深长育，岭梅香裏费赓酬。
有人来问和羹味，太守忘言一笑休。
上判府陈秘丞·其一
作者：徐鹿卿
朝代：宋

斗大山州枕上流，蓬山仙客此遨游。读书竹屋公多暇，乐业江郊民有秋。泮藻丛边深长育，岭梅香里费赓酬。有人来问和羹味，太守忘言一笑休。
上判府陈秘丞·其二
作者：徐鹿卿
朝代：宋
体裁：七言律诗

向来一榻下南州，此事无传阅几秋。顾我风流非孺子，乃今天幸事王侯。颓波甚矣谁能返，砥柱岿然好镇浮。唤起东湖风月梦，请为榱桷备兼收。
上判府陳秘丞·其一
作者：徐鹿卿
朝代：宋

斗大山州枕上流，蓬山仙客此遨遊。
讀書竹屋公多暇，樂業江郊民有秋。
泮藻叢邊深長育，嶺梅香裏費賡酬。
有人來問和羹味，太守忘言一笑休。
上判府陳秘丞·其二
作者：徐鹿卿
朝代：宋

向來一榻下南州，此事無傳閲幾秋。
顧我風流非孺子，乃今天幸事王侯。
頹波甚矣誰能返，砥柱巋然好鎮浮。
喚起東湖風月夢，請爲榱桷備兼收。
丙戌年新春偶成
作者：徐鹿卿
朝代：宋

新年十许日，才有一篇诗。
乡思风中乱，春心雨裏知。
病缘衰骤至，懒与睡相宜。
暗想泉溪上，杜鹃啼故枝。
丙戌年新春偶成
作者：徐鹿卿
朝代：宋

新年十许日，才有一篇诗。乡思风中乱，春心雨里知。病缘衰骤至，懒与睡相宜。暗想泉溪上，杜鹃啼故枝。
丙戌新春偶成
作者：徐鹿卿
朝代：宋

新年十許日，才有一篇詩。
鄉思風中亂，春心雨裏知。
病緣衰驟至，懶與睡相宜。
暗想泉溪上，杜鵑啼故枝。
中秋对月有怀
作者：徐鹿卿
朝代：宋

前年今日文闱裏，鏖战纷纷酣万蚁。
去年归去浙江头，尘满征衫未曾洗。
今年又对梅花岭，日味虀盐翻故纸。
干坤一季两中秋，兄弟三人各千里。
伯兄恍作期年别，夏口武昌几山水。
季弟秋初辞母去，去日不堪重倒指。
孔怀一念我既然，伯季念吾亦如此。
天涯海角渺相望，蓬转萍浮无定止。
古言秋月只愁人，人自关心何预此。
阴晴圆缺岁復岁，离合悲欢固其理。
何时当有二顷田，归卧云山漱清泚。
烹茶煨栗对秋辉，老穉团栾相尔汝。
此心烱烱明月知，一醉狂吟聊復尔。
诗成乡梦透泉溪，人物山川亦良是。
殷勤多谢桂花风，忽遣清香唤人起。
中秋对月有怀
作者：徐鹿卿
朝代：宋

前年今日文闱里，鏖战纷纷酣万蚁。去年归去浙江头，尘满征衫未曾洗。今年又对梅花岭，日味齑盐翻故纸。乾坤一季两中秋，兄弟三人各千里。伯兄恍作期年别，夏口武昌几山水。季弟秋初辞母去，去日不堪重倒指。孔怀一念我既然，伯季念吾亦如此。天涯海角渺相望，蓬转萍浮无定止。古言秋月只愁人，人自关心何预此。阴晴圆缺岁复岁，离合悲欢固其理。何时当有二顷田，归卧云山漱清泚。烹茶煨栗对秋辉，老稚团栾相尔汝。此心烱烱明月知，一醉狂吟聊复尔。诗成乡梦透泉溪，人物山川亦良是。殷勤多谢桂花风，忽遣清香唤人起。
中秋對月有懷
作者：徐鹿卿
朝代：宋

前年今日文闈裏，鏖戰紛紛酣萬蟻。
去年歸去浙江頭，塵滿征衫未曾洗。
今年又對梅花嶺，日味虀鹽翻故紙。
乾坤一季兩中秋，兄弟三人各千里。
伯兄恍作期年別，夏口武昌幾山水。
季弟秋初辭母去，去日不堪重倒指。
孔懷一念我既然，伯季念吾亦如此。
天涯海角渺相望，蓬轉萍浮無定止。
古言秋月只愁人，人自關心何預此。
陰晴圓缺歲復歲，離合悲歡固其理。
何時當有二頃田，歸卧雲山漱清泚。
烹茶煨栗對秋輝，老穉團欒相爾汝。
此心烱烱明月知，一醉狂吟聊復爾。
詩成鄉夢透泉溪，人物山川亦良是。
殷勤多謝桂花風，忽遣清香喚人起。
为曾佥喜雨
作者：徐鹿卿
朝代：宋
体裁：七言律诗

隔年亢旱到初春，才挂征帆雨浥尘。谅得靖共神所介，更留约束后来遵。今朝南浦悲行子，明日阳关忆故人。老我滞留归未得，斗升全为白头亲。
之官过赣滩
作者：徐鹿卿
朝代：宋

玉局诗中皇恐滩，闻之已为骨毛寒。那知舞索并天柱，更向前头作怒澜。滩声嘈杂怒轰雷，顽石参差拨不开。行客尽言滩路崄，谁教君向崄中来。
之官过赣滩·其一
作者：徐鹿卿
朝代：宋
体裁：七言绝句

玉局诗中皇恐滩，闻之已为骨毛寒。那知舞索并天柱，更向前头作怒澜。
之官过赣滩·其二
作者：徐鹿卿
朝代：宋
体裁：七言绝句

滩声嘈杂怒轰雷，顽石参差拨不开。行客尽言滩路崄，谁教君向崄中来。
之官過贛灘·其一
作者：徐鹿卿
朝代：宋

玉局詩中皇恐灘，聞之已爲骨毛寒。
那知舞索并天柱，更向前頭作怒瀾。
之官過贛灘·其二
作者：徐鹿卿
朝代：宋

灘聲嘈雜怒轟雷，頑石參差撥不開。
行客盡言灘路嶮，誰教君向嶮中來。
令佐約登息梅嶺不克赴次來韻
作者：徐鹿卿
朝代：宋

撐空一嶺鎮東隅，未遂登臨且按圖。
城雉崢嶸歸眼界，徑蛇盤屈透雲衢。
句中風月天無盡，物外亭臺山不孤。
令佐才高當辦此，稍容拙者自嬉娛。
令佐约登息梅岭不克赴次来韵
作者：徐鹿卿
朝代：宋
体裁：七言律诗

撑空一岭镇东隅，未遂登临且按图。城雉峥嵘归眼界，径蛇盘屈透云衢。句中风月天无尽，物外亭台山不孤。令佐才高当办此，稍容拙者自嬉娱。
侍林府判斋宿举似顷在海阳县斋丁祭诗依韵即席和呈
作者：徐鹿卿
朝代：宋
体裁：七言律诗

文星今夕照儒宫，多士青云路已通。沾溉有原芹泮水，吹嘘无际杏坛风。温醇德意覃千里，教养规模肇一同。畴昔周程鸣道处，鸢飞鱼跃化钧中。
侍林府判齋宿舉似頃在海陽縣齋丁祭詩依韻即席和呈
作者：徐鹿卿
朝代：宋

文星今夕照儒宮，多士青雲路已通。
沾溉有原芹泮水，吹噓無際杏壇風。
溫醇德意覃千里，教養規模肇一同。
疇昔周程鳴道處，鳶飛魚躍化鈞中。
依前韵呈府判
作者：徐鹿卿
朝代：宋

城南烟雨趁春耕，遥指屏星是福星。肯学晋人耽燕乐，只因修禊会兰亭。占籍蓬莱第一家，劝农莳稻莫莳花。时和不但歌华黍，墙有柔桑焙有茶。发舒生意烟花外，酝酿丰年雨意中。关决郡条知有助，故应千里化文翁。
依前韵呈府判·其一
作者：徐鹿卿
朝代：宋
体裁：七言绝句

城南烟雨趁春耕，遥指屏星是福星。肯学晋人耽燕乐，只因修禊会兰亭。
依前韵呈府判·其三
作者：徐鹿卿
朝代：宋

发舒生意烟花外，酝酿丰年雨意中。关决郡条知有助，故应千里化文翁。
依前韵呈府判·其三
作者：徐鹿卿
朝代：宋

发舒生意烟花外，醖酿丰年雨意中。
关决郡条知有助，故应千里化文翁。
依前韵呈府判·其二
作者：徐鹿卿
朝代：宋
体裁：七言绝句

占籍蓬莱第一家，劝农莳稻莫莳花。时和不但歌华黍，墙有柔桑焙有茶。
依前韻呈府判·其一
作者：徐鹿卿
朝代：宋

城南烟雨趁春耕，遥指屏星是福星。
肯學晉人耽燕樂，只因修禊會蘭亭。
依前韻呈府判·其三
作者：徐鹿卿
朝代：宋

發舒生意烟花外，醖釀豐年雨意中。
關决郡條知有助，故應千里化文翁。
依前韻呈府判·其二
作者：徐鹿卿
朝代：宋

占籍蓬萊第一家，勸農蒔稻莫蒔花。
時和不但歌華黍，牆有柔桑焙有茶。
依韵戏呈诸丈
作者：徐鹿卿
朝代：宋

云萍邂逅总青春，意气飘飘足绝尘。酒有盈樽聊共醉，食无重味恐难遵。浮生百岁风和月，官路连年我送人。自此弹冠知有喜，莫言非故亦非亲。
依韵戏呈诸丈
作者：徐鹿卿
朝代：宋

云萍邂逅总青春，意气飘飘足绝尘。
酒有盈罇聊共醉，食无重味恐难遵。
浮生百岁风和月，官路连年我送人。
自此弹冠知有喜，莫言非故亦非亲。
依韻戲呈諸丈
作者：徐鹿卿
朝代：宋

雲萍邂逅總青春，意氣飄飄足絕塵。
酒有盈罇聊共醉，食無重味恐難遵。
浮生百歲風和月，官路連年我送人。
自此彈冠知有喜，莫言非故亦非親。
兴教寺劝农呈史君
作者：徐鹿卿
朝代：宋

自从豳雅无传后，汉有龚黄宋有罗。夙驾朱轓勤劝相，奉宣黄纸放催科。一犁烟雨郊原晓，千里春风岭峤和。看取便民桥下水，满江浓绿涨恩波。
兴教寺劝农呈史君
作者：徐鹿卿
朝代：宋

自从豳雅无传后，汉有龚黄宋有罗。
夙驾朱轓勤劝相，奉宣黄纸放催科。
一犂烟雨郊原晓，千里春风岭峤和。
看取便民桥下水，满江浓绿涨恩波。
再呈曾佥
作者：徐鹿卿
朝代：宋

去去荣观上国春，几人伫立望车尘。如星于北常怀拱，自海而南不必遵。檐雨挑灯三益友，锦帆载酒一诗人。勋名自致男儿事，莫倚金张肺腑亲。
再呈曾佥
作者：徐鹿卿
朝代：宋

去去荣观上国春，几人竚立望车尘。
如星于北常怀拱，自海而南不必遵。
檐雨挑灯三益友，锦帆载酒一诗人。
勋名自致男儿事，莫倚金张肺腑亲。
再呈曾僉
作者：徐鹿卿
朝代：宋

去去榮觀上國春，幾人竚立望車塵。
如星於北常懷拱，自海而南不必遵。
簷雨挑燈三益友，錦帆載酒一詩人。
勳名自致男兒事，莫倚金張肺腑親。
再和聋字韵诗一谢史宰一呈黎丞
作者：徐鹿卿
朝代：宋

化感儿嬉七十翁，波馀犹足活瘖聋。肯安恬退淡中味，大觉催科拙处工。及物坐看驯乳雉，苏民更欲骂尸虫。恢恢游刃浑馀地，赢得赓酬伴赞公。脩龄阆苑一仙翁，拜跪无妨岂是聋。松柏耐寒宜岁晚，池塘入梦泄春工。群趋摘尾浑行鹭，一见降心赋草虫。莫谓田园动归兴，渭滨垂老尚三公。
再和聋字韵诗一谢史宰一呈黎丞·其一
作者：徐鹿卿
朝代：宋

化感儿嬉七十翁，波余犹足活瘖聋。
肯安恬退淡中味，大觉催科拙处工。
及物坐看驯乳雉，苏民更欲駡尸虫。
恢恢游刃浑余地，赢得赓酬伴赞公。
再和聋字韵诗一谢史宰一呈黎丞·其一
作者：徐鹿卿
朝代：宋

化感儿嬉七十翁，波馀犹足活瘖聋。肯安恬退淡中味，大觉催科拙处工。及物坐看驯乳雉，苏民更欲骂尸虫。恢恢游刃浑馀地，赢得赓酬伴赞公。
再和聋字韵诗一谢史宰一呈黎丞·其二
作者：徐鹿卿
朝代：宋

修龄阆苑一仙翁，拜跪无妨岂是聋。
松柏耐寒宜岁晚，池塘入梦泄春工。
群趋摘尾浑行鹭，一见降心赋草虫。
莫谓田园动归兴，渭滨垂老尚三公。
再和聋字韵诗一谢史宰一呈黎丞·其二
作者：徐鹿卿
朝代：宋

脩龄阆苑一仙翁，拜跪无妨岂是聋。松柏耐寒宜岁晚，池塘入梦泄春工。群趋摘尾浑行鹭，一见降心赋草虫。莫谓田园动归兴，渭滨垂老尚三公。
再和聾字韻詩一謝史宰一呈黎丞·其一
作者：徐鹿卿
朝代：宋

化感兒嬉七十翁，波餘猶足活瘖聾。
肯安恬退淡中味，大覺催科拙處工。
及物坐看馴乳雉，蘇民更欲駡尸蟲。
恢恢游刃渾餘地，贏得賡酬伴贊公。
再和聾字韻詩一謝史宰一呈黎丞·其二
作者：徐鹿卿
朝代：宋

脩齡閬苑一仙翁，拜跪無妨豈是聾。
松柏耐寒宜歲晚，池塘入夢泄春工。
群趨摘尾渾行鷺，一見降心賦草蟲。
莫謂田園動歸興，渭濱垂老尚三公。
再游梅关书呈黄干
作者：徐鹿卿
朝代：宋

云边大庾岭，岭上一丛林。送往迎来路，升高望远心。年华今复古，人事古犹今。唯有关门石，相看岁月深。
再游梅关书呈黄干
作者：徐鹿卿
朝代：宋

云边大庾岭，岭上一丛林。
送往迎来路，升高望远心。
年华今復古，人事古犹今。
唯有关门石，相看岁月深。
再用前韵送地图
作者：徐鹿卿
朝代：宋
体裁：七言律诗

炎运中天岁甲申，谁令汉鼎重千钧。故家舆地伤瓜裂，真主城楼细指陈。今古一时如合券，明良千载庆逢辰。来年竹帛功名就，图绘云台笔有神。
再用前韻送地圖
作者：徐鹿卿
朝代：宋

炎運中天歲甲申，誰令漢鼎重千鈞。
故家輿地傷瓜裂，真主城樓細指陳。
今古一時如合券，明良千載慶逢辰。
來年竹帛功名就，圖繪雲臺筆有神。
再續前韻·其一
作者：徐鹿卿
朝代：宋

鶑谷聲喧雨乍晴，邦人引領望屏星。
陽和一氣元無際，小爲尋花到野亭。
再續前韻·其三
作者：徐鹿卿
朝代：宋

筆端鸞鳳詩千首，社下鷄豚酒一鍾。
九十日春今强半，典衣還憶少陵翁。
再續前韻·其二
作者：徐鹿卿
朝代：宋

荷囊清白舊傳家，來看溶溶月下花。
不似尋常殺風景，也宜飲酒也宜茶。
再续前韵
作者：徐鹿卿
朝代：宋

莺谷声喧雨乍晴，邦人引领望屏星。阳和一气元无际，小为寻花到野亭。荷囊清白旧传家，来看溶溶月下花。不似寻常杀风景，也宜饮酒也宜茶。笔端鸾凤诗千首，社下鸡豚酒一钟。九十日春今强半，典衣还忆少陵翁。
再续前韵·其一
作者：徐鹿卿
朝代：宋

莺谷声喧雨乍晴，邦人引领望屏星。阳和一气元无际，小为寻花到野亭。
再续前韵·其一
作者：徐鹿卿
朝代：宋

鶑谷声喧雨乍晴，邦人引领望屏星。
阳和一气元无际，小为寻花到野亭。
再续前韵·其三
作者：徐鹿卿
朝代：宋

笔端鸾凤诗千首，社下鷄豚酒一钟。
九十日春今强半，典衣还忆少陵翁。
再续前韵·其三
作者：徐鹿卿
朝代：宋

笔端鸾凤诗千首，社下鸡豚酒一钟。九十日春今强半，典衣还忆少陵翁。
再续前韵·其二
作者：徐鹿卿
朝代：宋
体裁：七言绝句

荷囊清白旧传家，来看溶溶月下花。不似寻常杀风景，也宜饮酒也宜茶。
再遊梅關書呈黄幹
作者：徐鹿卿
朝代：宋

雲邊大庾嶺，嶺上一叢林。
送往迎來路，升高望遠心。
年華今復古，人事古猶今。
唯有關門石，相看歲月深。
减字木兰花·云横远浦
作者：徐鹿卿
朝代：宋

云横远浦。
一段秋光烦着语。
月下谁家。
丹桂迎风一两花。
双凫来去。
不踏人间风日处。
才入云溪。
问我来时总不知。
减字木兰花·狂吟江浦
作者：徐鹿卿
朝代：宋
体裁：词

狂吟江浦。不食人间烟火语。韦曲名家。也试河阳一县花。群仙推去。暂寄岭梅清绝处。笑俯清溪。只有清风明月知。
出滩赋滩石
作者：徐鹿卿
朝代：宋

嵯峨聂都山，豫水兹发原。
始者才滥觞，其流细涓涓。
东行介南埜，章水西入焉。
又东渐雄张，有州故名虔。
贡水远来赴，融合为赣川。
当其初合时，泓渟匪为渊。
中通尺五流，玉虹卧蜿蜒。
群山来左右，万石梗后前。
初疑牧群羊，忽讶堕飞鸢。
伏犀状魁桀，浮鴈影接联。
阿河阵敢死，赴浴池连钱。
下者宛蹲踞，上者将腾骞。
或矫首欲斗，或宛留安眠。
或退然深伏，露尖大如掌。
或竦然特起，俨立高齐肩。
或两两为偶，或伍伍相连。
此有一席平，彼有万窍穿。
齿齿漱寒冽，眼眼开青圆。
形模互驰骋，气势相吐吞。
平坦十数丈，变怪纷百千。
顾盼不暇给，算数畴能殚。
天公轰震霆，力士推雷门。
上下相舂撞，对语不得闻。
众滩角巇崄，四滩独称专。
其一曰天柱，竖立如登天。
幽深下无际，涡盘矗迴旋。
其下为舞索，风索飞翩翩。
绝流迤而东，蛇蚓相萦牵。
大了与惶恐，殆见伯仲间。
轻駃疾于箭，号怒沸若煎。
下此得安流，衽席过舟船。
我生苦萍梗，薄宦游梅关。
三载两经过，每过心为寒。
酹酒问长江，胚胎始何年。
胡不事夷易，而乐从崄难。
江神信灵异，恍惚若有言。
吾来卜居此，肇自开混元。
清兮伏尘滓，介如抱刚坚。
一片朝宗心，万折无变迁。
所乐在兼济，未始间愚贤。
征人闹憧憧，鹢首浮翩翩。
吾力所能任，登岸常相先。
虽然有触啮，自取非吾愆。
清献昔疏剔，不露斧凿痕。
至今虎城下，滚滚流遗恩。
坡仙逐海南，为世所弃捐。
风帆一叶身，诗句万口传。
滩石本非崄，人自以崄看。
委蛇曲折间，道径自平平。
子行但由中，坎窞居其边。
子舟要适平，轻重防其偏。
乘流亦良便，避碍须达权。
五湖莹如镜，瞬息风涛掀。
嬉笑或藏怒，至爱存笞鞭。
滩石信非崄，崄处却万全。
我闻说是义，心思俱豁然。
一笑过滩去，落照衔山前。
出滩赋滩石
作者：徐鹿卿
朝代：宋

嵯峨聂都山，豫水兹发原。始者才滥觞，其流细涓涓。东行介南野，章水西入焉。又东渐雄张，有州故名虔。贡水远来赴，融合为赣川。当其初合时，泓渟匪为渊。中通尺五流，玉虹卧蜿蜒。群山来左右，万石梗后前。初疑牧群羊，忽讶堕飞鸢。伏犀状魁桀，浮雁影接联。阿河阵敢死，赴浴池连钱。下者宛蹲踞，上者将腾骞。或矫首欲斗，或宛留安眠。或退然深伏，露尖大如拳。或竦然特起，俨立高齐肩。或两两为偶，或伍伍相连。此有一席平，彼有万窍穿。齿齿漱寒冽，眼眼开青圆。形模互驰骋，气势相吐吞。平坦十数丈，变怪纷百千。顾盼不暇给，算数畴能殚。天公轰震霆，力士推雷门。上下相舂撞，对语不得闻。众滩角巇崄，四滩独称尊。其一曰天柱，竖立如登天。幽深下无际，涡盘矗回旋。其下为舞索，风索飞翩翩。绝流迤而东，蛇蚓相萦牵。大了与惶恐，殆见伯仲间。轻駃疾于箭，号怒沸若煎。下此得安流，衽席过舟船。我生苦萍梗，薄宦游梅关。三载两经过，每过心为寒。酹酒问长江，胚胎始何年。胡不事夷易，而乐从崄难。江神信灵异，恍惚若有言。吾来卜居此，肇自开混元。清兮伏尘滓，介如抱刚坚。一片朝宗心，万折无变迁。所乐在兼济，未始间愚贤。征人闹憧憧，鹢首浮翩翩。吾力所能任，登岸常相先。虽然有触齧，自取非吾愆。清献昔疏剔，不露斧凿痕。至今虎城下，滚滚流遗恩。坡仙逐海南，为世所弃捐。风帆一叶身，诗句万口传。滩石本非崄，人自以崄看。委蛇曲折间，道径自平平。子行但由中，坎窞居其边。子舟要适平，轻重防其偏。乘流亦良便，避碍须达权。五湖瑩如镜，瞬息风涛掀。嬉笑或藏怒，至爱存笞鞭。滩石信非崄，崄处却万全。我闻说是义，心思俱豁然。一笑过滩去，落照衔山前。
出滩赋滩石
作者：徐鹿卿
朝代：宋
体裁：古风

嵯峨聂都山，豫水兹发原。始者才滥觞，其流细涓涓。东行介南野，章水西入焉。又东渐雄张，有州故名虔。贡水远来赴，融合为赣川。当其初合时，泓渟匪为渊。中通尺五流，玉虹卧蜿蜒。群山来左右，万石梗后前。初疑牧群羊，忽讶堕飞鸢。伏犀状魁桀，浮雁影接联。阿河阵敢死，赴浴池连钱。下者宛蹲踞，上者将腾骞。或矫首欲斗，或宛留安眠。或退然深伏，露尖大如拳。或竦然特起，俨立高齐肩。或两两为偶，或伍伍相连。此有一席平，彼有万窍穿。齿齿漱寒冽，眼眼开青圆。形模互驰骋，气势相吐吞。平坦十数丈，变怪纷百千。顾盼不暇给，算数畴能殚。天公轰震霆，力士推雷门。上下相舂撞，对语不得闻。众滩角巇崄，四滩独称尊。其一曰天柱，竖立如登天。幽深下无际，涡盘矗回旋。其下为舞索，风索飞翩翩。绝流迤而东，蛇蚓相萦牵。大了与惶恐，殆见伯仲间。轻駃疾于箭，号怒沸若煎。下此得安流，衽席过舟船。我生苦萍梗，薄宦游梅关。三载两经过，每过心为寒。酹酒问长江，胚胎始何年。胡不事夷易，而乐从崄难。江神信灵异，恍惚若有言。吾来卜居此，肇自开混元。清兮伏尘滓，介如抱刚坚。一片朝宗心，万折无变迁。所乐在兼济，未始间愚贤。征人闹憧憧，鹢首浮翩翩。吾力所能任，登岸常相先。虽然有触齧，自取非吾愆。清献昔疏剔，不露斧凿痕。至今虎城下，滚滚流遗恩。坡仙逐海南，为世所弃捐。风帆一叶身，诗句万口传。滩石本非崄，人自以崄看。委蛇曲折间，道径自平平。子行但由中，坎窞居其边。子舟要适平，轻重防其偏。乘流亦良便，避碍须达权。五湖莹如镜，瞬息风涛掀。嬉笑或藏怒，至爱存笞鞭。滩石信非崄，崄处却万全。我闻说是义，心思俱豁然。一笑过滩去，落照衔山前。
出灘賦灘石
作者：徐鹿卿
朝代：宋

嵯峨聶都山，豫水茲發原。
始者才濫觴，其流細涓涓。
東行介南埜，章水西入焉。
又東漸雄張，有州故名虔。
貢水遠來赴，融合爲贛川。
當其初合時，泓渟匪爲淵。
中通尺五流，玉虹卧蜿蜒。
群山來左右，萬石梗後前。
初疑牧群羊，忽訝墮飛鳶。
伏犀狀魁桀，浮鴈影接聯。
阿河陣敢死，赴浴池連錢。
下者宛蹲踞，上者將騰騫。
或矯首欲鬭，或宛留安眠。
或退然深伏，露尖大如掌。
或竦然特起，儼立高齊肩。
或兩兩爲偶，或伍伍相連。
此有一席平，彼有萬竅穿。
齒齒漱寒冽，眼眼開青圓。
形模互馳騁，氣勢相吐吞。
平坦十數丈，變怪紛百千。
顧盼不暇給，算數疇能殫。
天公轟震霆，力士推雷門。
上下相舂撞，對語不得聞。
衆灘角巇嶮，四灘獨稱專。
其一曰天柱，豎立如登天。
幽深下無際，渦盤矗迴旋。
其下爲舞索，風索飛翩翩。
絕流迤而東，蛇蚓相縈牽。
大了與惶恐，殆見伯仲間。
輕駃疾於箭，號怒沸若煎。
下此得安流，衽席過舟船。
我生苦萍梗，薄宦遊梅關。
三載兩經過，每過心爲寒。
酹酒問長江，胚胎始何年。
胡不事夷易，而樂從嶮難。
江神信靈異，恍惚若有言。
吾來卜居此，肇自開混元。
清兮伏塵滓，介如抱剛堅。
一片朝宗心，萬折無變遷。
所樂在兼濟，未始間愚賢。
征人閙憧憧，鷁首浮翩翩。
吾力所能任，登岸常相先。
雖然有觸齧，自取非吾愆。
清獻昔疏剔，不露斧鑿痕。
至今虎城下，滾滾流遺恩。
坡仙逐海南，爲世所棄捐。
風帆一葉身，詩句萬口傳。
灘石本非嶮，人自以嶮看。
委蛇曲折間，道徑自平平。
子行但由中，坎窞居其邊。
子舟要適平，輕重防其偏。
乘流亦良便，避礙須達權。
五湖瑩如鏡，瞬息風濤掀。
嬉笑或藏怒，至愛存笞鞭。
灘石信非嶮，嶮處却萬全。
我聞說是義，心思俱豁然。
一笑過灘去，落照銜山前。
判府罗郎中举似快阁佳篇辄次严韵
作者：徐鹿卿
朝代：宋
体裁：五言律诗

此庵湖海士，心学富家传。德量擎天柱，功名下濑船。风流今尚尔，头角已崭然。蚤晚分清切，输忠雨露边。
判府羅郎中舉似快閣佳篇輒次嚴韻
作者：徐鹿卿
朝代：宋

此庵湖海士，心學富家傳。
德量擎天柱，功名下瀨船。
風流今尚爾，頭角已嶄然。
蚤晚分清切，輸忠雨露邊。
別倅車
作者：徐鹿卿
朝代：宋

聖朝疎網示寬平，鞫讞煩公六月行。
穿屋可嗟嚚訟險，持衡只在此心明。
蘇冤去釋五原旱，了事歸看快閣晴。
檢點舊遊章世美，甘棠蔽芾滿江城。
别倅车
作者：徐鹿卿
朝代：宋

圣朝疎网示宽平，鞫谳烦公六月行。
穿屋可嗟嚚讼险，持衡只在此心明。
苏冤去释五原旱，了事归看快阁晴。
检点旧游章世美，甘棠蔽芾满江城。
别倅车
作者：徐鹿卿
朝代：宋

圣朝疏网示宽平，鞫谳烦公六月行。穿屋可嗟嚚讼险，持衡只在此心明。苏冤去释五原旱，了事归看快阁晴。检点旧游章世美，甘棠蔽芾满江城。
劝农上宫教
作者：徐鹿卿
朝代：宋

竹马儿童喜欲狂，循良太守似龚黄。
仓庚百啭蚕桑启，布谷一声稉稻香。
耕馌尽陶豳国化，游嬉已遍舜民乡。
文书便合登高阁，为说东郊入务忙。
劝农上宫教
作者：徐鹿卿
朝代：宋

竹马儿童喜欲狂，循良太守似龚黄。仓庚百啭蚕桑启，布谷一声粳稻香。耕馌尽陶豳国化，游嬉已遍舜民乡。文书便合登高阁，为说东郊入务忙。
勸農上宮教
作者：徐鹿卿
朝代：宋

竹馬兒童喜欲狂，循良太守似龔黄。
倉庚百囀蠶桑啟，布穀一聲稉稻香。
耕饁盡陶豳國化，遊嬉已遍舜民鄉。
文書便合登高閣，爲說東郊入務忙。
即席次府判韵
作者：徐鹿卿
朝代：宋

梨园胜日问春光，细细飘来满院香。色缟半空天与洁，花翻六出雪呈祥。月华巧幻溶溶景，风韵偏宜淡淡妆。深夜霓裳欲飞举，篝灯何惜共徜徉。
即席次府判韵
作者：徐鹿卿
朝代：宋

梨园胜日问春光，细细飘来满院香。
色缟半空天与洁，花翻六出雪呈祥。
月华巧幻溶溶景，风韵偏宜淡淡粧。
深夜霓裳欲飞举，篝灯何惜共徜徉。
即席次府判韻
作者：徐鹿卿
朝代：宋

梨園勝日問春光，細細飄來滿院香。
色縞半空天與潔，花翻六出雪呈祥。
月華巧幻溶溶景，風韻偏宜淡淡粧。
深夜霓裳欲飛舉，篝燈何惜共徜徉。
去岁王监岳以诗饯行且求无垢语录次韵送之
作者：徐鹿卿
朝代：宋
体裁：七言律诗

我来横浦访遗言，无垢先生有正传。双迹凄凉城下寺，一书泄露性中天。向来富贵俱荒草，今日风流尚湛泉。东谷有人知此意，平生耻售蜡黄鞭。
去年修禊后三日得南宫捷报于家今年是日与同年赵簿同事泮宫感而赋诗
作者：徐鹿卿
朝代：宋

淡烟疎雨杏花天，回首春光又一年。
月桂香中方并驾，岭梅阴裏竞扬鞭。
觉来始悟他人梦，着罢傍观国手先。
一动静间知造化，吟情浑寄柳丝边。
去年脩禊后三日得南宫捷报于家今年是日与同年赵簿同事泮宫感而赋诗
作者：徐鹿卿
朝代：宋

淡烟疏雨杏花天，回首春光又一年。月桂香中方并驾，岭梅阴里竞扬鞭。觉来始悟他人梦，着罢傍观国手先。一动静间知造化，吟情浑寄柳丝边。
去年脩禊後三日得南宮捷報於家今年是日與同年趙簿同事泮宮感而賦詩
作者：徐鹿卿
朝代：宋

淡烟疎雨杏花天，回首春光又一年。
月桂香中方並駕，嶺梅陰裏競揚鞭。
覺來始悟他人夢，着罷傍觀國手先。
一動靜間知造化，吟情渾寄柳絲邊。
去歲王監嶽以詩餞行且求無垢語錄次韻送之
作者：徐鹿卿
朝代：宋

我來橫浦訪遺言，無垢先生有正傳。
雙跡凄凉城下寺，一書泄露性中天。
向來富貴俱荒草，今日風流尚湛泉。
東谷有人知此意，平生耻售蠟黄鞭。
史君宠和復依韵上呈
作者：徐鹿卿
朝代：宋
体裁：七言律诗

禾生陇亩自东西，父老怡然市井嬉。列郡几人知此意，五风十雨尽如时。买牛已解田间剑，分虎难淹岭下麾。一任吏人来报事，不妨游戏作春诗。
史君寵和復依韻上呈
作者：徐鹿卿
朝代：宋

禾生隴畝自東西，父老怡然市井嬉。
列郡幾人知此意，五風十雨盡如時。
買牛已解田間劍，分虎難淹嶺下麾。
一任吏人來報事，不妨遊戯作春詩。
史君贈所臨蜀本三蘇入京圖詩以謝之
作者：徐鹿卿
朝代：宋

至和嘉祐正塗開，綵鳳將雛出蜀來。
父子名聲天宇小，弟兄筆力海潮迴。
岷峨一氣鍾三傑，歐富諸公識異材。
後百餘年拜遺像，凜然高節尚崔嵬。
史君赠所临蜀本三苏入京图诗以谢之
作者：徐鹿卿
朝代：宋

至和嘉佑正涂开，綵凤将雏出蜀来。
父子名声天宇小，弟兄笔力海潮迴。
岷峨一气钟三杰，欧富诸公识异材。
后百余年拜遗像，凛然高节尚崔嵬。
史君赠所临蜀本三苏入京图诗以谢之
作者：徐鹿卿
朝代：宋

至和嘉祐正涂开，綵凤将雏出蜀来。父子名声天宇小，弟兄笔力海潮回。岷峨一气钟三杰，欧富诸公识异材。后百馀年拜遗像，凛然高节尚崔嵬。
史宰見和依韻爲謝
作者：徐鹿卿
朝代：宋

巧釀河陽滿縣春，居然盡洗簿書塵。
桑間馴雉誠爲異，渚畔飛鷗祇漸遵。
良玉自應求即我，明珠寧肯暗投人。
冷官竊笑詩情淺，無計能令子建親。
史宰见和依韵为谢
作者：徐鹿卿
朝代：宋
体裁：七言律诗

巧酿河阳满县春，居然尽洗簿书尘。桑间驯雉诚为异，渚畔飞鸥祇渐遵。良玉自应求即我，明珠宁肯暗投人。冷官窃笑诗情浅，无计能令子建亲。
同日依斋宫韵呈府判
作者：徐鹿卿
朝代：宋

屏星小驻梵王宫，草碧泉清一径通。细细秧针抽夜雨，盈盈麦浪汎东风。登临不为溪山胜，守助端期井里同。此去丰穰知有兆，百年父老笑声中。
同日依斋宫韵呈府判
作者：徐鹿卿
朝代：宋

屏星小驻梵王宫，草碧泉清一径通。
细细秧针抽夜雨，盈盈麦浪泛东风。
登临不为溪山胜，守助端期井里同。
此去丰穰知有兆，百年父老笑声中。
同日依齋宮韻呈府判
作者：徐鹿卿
朝代：宋

屏星小駐梵王宮，草碧泉清一徑通。
細細秧針抽夜雨，盈盈麥浪汎東風。
登臨不爲溪山勝，守助端期井里同。
此去豐穰知有兆，百年父老笑聲中。
和南康赵簿赠诗
作者：徐鹿卿
朝代：宋

瑞世词章响佩琚，过人学力更充余。
盘空紫气难藏剑，照坐青藜趣校书。
已脱尘埃辞矮屋，还将清泚映污渠。
云霄此去功名逼，诗酒生涯莫作疎。
和南康赵簿赠诗
作者：徐鹿卿
朝代：宋

瑞世词章响佩琚，过人学力更充馀。盘空紫气难藏剑，照坐青藜趣校书。已脱尘埃辞矮屋，还将清泚映污渠。云霄此去功名逼，诗酒生涯莫作疏。
和南康趙簿贈詩
作者：徐鹿卿
朝代：宋

瑞世詞章響佩琚，過人學力更充餘。
盤空紫氣難藏劍，照坐青藜趣校書。
已脫塵埃辭矮屋，還將清泚映污渠。
雲霄此去功名逼，詩酒生涯莫作疎。
和张直学送新茶韵
作者：徐鹿卿
朝代：宋

梦绕康王酌水帘，不知身世宦东南。苏仙忽饷焦坑品，子尚浑凝晓露甘。便遏鼻雷醒睡思，仍浇舌本发清谭。搜枯破闷功神速，数到卢仝椀两三。
和张直学送新茶韵
作者：徐鹿卿
朝代：宋
体裁：七言律诗

梦绕康王酌水帘，不知身世宦东南。苏仙忽饷焦坑品，子尚浑凝晓露甘。便遏鼻雷醒睡思，仍浇舌本发清谭。搜枯破闷功神速，数到卢仝碗两三。
和張直學送新茶韻
作者：徐鹿卿
朝代：宋

夢繞康王酌水簾，不知身世宦東南。
蘇仙忽餉焦坑品，子尚渾凝曉露甘。
便遏鼻雷醒睡思，仍澆舌本發清譚。
搜枯破悶功神速，數到盧仝椀兩三。
和杜子野湛泉詩來詩有塵事分清事之句
作者：徐鹿卿
朝代：宋

榕陰漠漠俯清泉，泉溜涓涓不計年。
未必塵紛敗佳思，憑欄得句却天然。
和杜子野湛泉诗来诗有尘事分清事之句
作者：徐鹿卿
朝代：宋
体裁：七言绝句

榕阴漠漠俯清泉，泉溜涓涓不计年。未必尘纷败佳思，凭栏得句却天然。
和杜宰送茶韵
作者：徐鹿卿
朝代：宋

谁遣持书昼打门，茶魁有句牧之孙。煎调还我西江手，水茗相投自不浑。月团不遣贡脩门，却寄书痴闭户孙。若把焦坑分品第，浚功端合逊王浑。
和杜宰送茶韵·其一
作者：徐鹿卿
朝代：宋
体裁：七言绝句

谁遣持书昼打门，茶魁有句牧之孙。煎调还我西江手，水茗相投自不浑。
和杜宰送茶韵·其二
作者：徐鹿卿
朝代：宋

月团不遣贡修门，却寄书痴闭户孙。
若把焦坑分品第，浚功端合逊王浑。
和杜宰送茶韵·其二
作者：徐鹿卿
朝代：宋

月团不遣贡脩门，却寄书痴闭户孙。若把焦坑分品第，浚功端合逊王浑。
和杜宰送茶韻·其一
作者：徐鹿卿
朝代：宋

誰遣持書晝打門，茶魁有句牧之孫。
煎調還我西江手，水茗相投自不渾。
和杜宰送茶韻·其二
作者：徐鹿卿
朝代：宋

月團不遣貢脩門，却寄書癡閉戶孫。
若把焦坑分品第，濬功端合遜王渾。
和黎丞梅关岭
作者：徐鹿卿
朝代：宋
体裁：古风

峭壁接高天，闲云淡横岭。稍便僧房静，未觉官曹冷。风月两闲人，山川一佳境。谁欤共兹乐，老仙白垂领。
和黎丞梅關嶺
作者：徐鹿卿
朝代：宋

峭壁接高天，閑雲淡橫嶺。
稍便僧房靜，未覺官曹冷。
風月兩閑人，山川一佳境。
誰歟共茲樂，老仙白垂領。
咏兰
作者：徐鹿卿
朝代：宋

丛兰抱幽姿，结根托山壤。所据良孤高，其下俯深广。云气接清润，雨露从资养。虽然翳深林，未肯群众莽。轮蹄纷紫陌，谁此事幽赏。幽赏纵不及，香风自来往。
咏兰
作者：徐鹿卿
朝代：宋

丛兰抱幽姿，结根託山壤。
所据良孤高，其下俯深广。
云气接清润，雨露从资养。
虽然翳深林，未肯群众莽。
轮蹄纷紫陌，谁此事幽赏。
幽赏纵不及，香风自来往。
喜雨上史使君冯宫讲
作者：徐鹿卿
朝代：宋

平田秋水高潺湲，大府宽条俶布宣。不旱犹应言有旱，省愆敢自谓无愆。倒翻云外菩提水，幻出人间摆柳天。阡陌晓来传好语，作霖人在岭梅边。
喜雨上史使君冯宫讲
作者：徐鹿卿
朝代：宋

平田秋水高潺湲，大府宽条俶布宣。
不旱犹应言有旱，省諐敢自谓无諐。
倒翻云外菩提水，幻出人间摆柳天。
阡陌晓来传好语，作霖人在岭梅边。
喜雨上史使君馮宮講
作者：徐鹿卿
朝代：宋

平田秋水高潺湲，大府寬條俶布宣。
不旱猶應言有旱，省諐敢自謂無諐。
倒翻雲外菩提水，幻出人間擺柳天。
阡陌曉來傳好語，作霖人在嶺梅邊。
士友見和七月七日曝書依元韻謝之
作者：徐鹿卿
朝代：宋

寒儒家世派南州，天遣芹宮並俊遊。
劍水章江千里月，天孫河鼓一番秋。
曬書舊事聊同郝，聯句新聲恐類侯。
隔歲槐黄頻入夢，曾知山角已生不。
士友见和七月七日曝书依元韵谢之
作者：徐鹿卿
朝代：宋
体裁：七言律诗

寒儒家世派南州，天遣芹宫并俊游。剑水章江千里月，天孙河鼓一番秋。晒书旧事聊同郝，联句新声恐类侯。隔岁槐黄频入梦，曾知山角已生不。
壽提舉陳秘丞·其一
作者：徐鹿卿
朝代：宋

南極星高月一弓，天將好事慶仙翁。
朝中詔遣鮮于使，境上民爭正獻公。
葵藿傾陽清瘴霧，旗幢蓋海颺薰風。
梅關南北俱和氣，祝壽歡聲兩處同。
壽提舉陳秘丞·其二
作者：徐鹿卿
朝代：宋

昔在興隆歲甲申，文恭當軸秉鴻鈞。
如今休運重開宋，指日清朝再相陳。
會有勳名償小戊，肯將官職怨雌辰。
百年盛事看層見，請頌中興嶽降神。
壽曾僉判·其一
作者：徐鹿卿
朝代：宋

漸報星橋鐵鎖開，遊仙失脚下蓬萊。
一番春色歸桃杏，半吐歌唇獻壽杯。
壽曾僉判·其二
作者：徐鹿卿
朝代：宋

陸地新開萬朵蓮，綵雲擁出幙中仙。
傅巖已入春宵夢，火急排雲叶九天。
壽陳太庾
作者：徐鹿卿
朝代：宋

壽山輝彩照湖山，管領春光又一翻。
動地名聲太丘長，傳家詩派簡齋孫。
梅關訊息羹調鼎，桃縣風流酒滿尊。
里社逢時公事在，好施奇計復中原。
壽馮宮教·其一
作者：徐鹿卿
朝代：宋

子月陽從律管囘，剛明鍾聚濟時材。
出當聖世千齡會，小爲橫江百姓來。
生意無窮倉有粟，春工不擇地宜梅。
從今拈出經綸手，吾道輝光壽域開。
壽馮宮教·其三
作者：徐鹿卿
朝代：宋

公占金華寶婺躔，我生劍氣斗牛邊。
雲山闊遠一千里，歲紀參差三十年。
初度謾言同日月，榮枯相去異天淵。
香山不鄙兼謩少，名節當參九老傳。
壽馮宮教·其二
作者：徐鹿卿
朝代：宋

文星照耀大江濱，春色無邊上藻芹。
千載魯宮覃美化，百年洛學嗣清芬。
但同南國歌申伯，敢效東坡壽卯君。
誰謂廣文官舍冷，眼前突兀厦連雲。
子野又以詩來言不畫涪翁畫李翁再和之
作者：徐鹿卿
朝代：宋

太守一時留惠愛，詩仙萬古自清風。
尋常藻繪初何記，終是人心記此翁。
子野又以诗来言不画涪翁画李翁再和之
作者：徐鹿卿
朝代：宋
体裁：七言绝句

太守一时留惠爱，诗仙万古自清风。寻常藻绘初何记，终是人心记此翁。